EMAN ARGI BERDEA EUSKARARI: 2011/02\nKelseneko Ainhoa Montes, Semafororako: "Euskarak gaztelaniak adina balio du lanerako"\nRefractarios Kelsenek eta Hirukide ikastetxeak Bai Euskarari Sariak irabazi izanak poz handia eman digu, biak eskualdekoak baitira. Hori dela eta, biekin harremanetan jarri gara, sarien aitzakiapean, zer egiten duten eta euskara euren eguneroko lanean nola erabiltzen duten jakiteko.\nRefractarios Kelsen 1966an sortu zen, baina Calcinor taldeak 2001ean erosi eta, gaur egun, %100aren jabe da; beraz, 10 urte darama Kelsenek Calcinor taldearen barruan. Zazpi urte dira euskararen normalizazioan pausoak eman eta lanean ari direla. Semaforoaren galderak Planifikazio eta Prozesu-kontrol Saileko Ainhoa Montes Arkaiak erantzun dizkigu.\nSEMAFOROA: Zer eman dizue Ziurtagiriaren Elkarteak urte hauetan? Zer eman dizue sariak lehendik ez zenutena?\nAinhoa Montes (AM): Lankide paregabea izan da zazpi urtetako ibilbide honetan, batez ere helburuak eta eman beharreko pausoak finkatu behar genituen hasierako garai hartan. Gidari trebea izan da ereduak ezartzen. Bestalde, Bai Euskarari Sariaren bitartez eginiko lana ere aintzat hartze horrek guretzat garrantzi handia izan du, indarberritu egin gaitu erronka berriei aurre egiteko. Zer gehiago eman digun? Calcinor taldeari, egindako lanak prestigioa eta ospea ematen digula erakutsi izana, bai guri Kelesen bezala, bai Calcinorri talde bezala.\nSEMAFOROA: Euskalgintzako kide eta talde ugari ezagutza-erabilera korapiloa ezin askaturik dabiltza (euskara ezagutu bai, baina erabili ez). Zuek nola ikusten duzue korapilo hori eta zertan oinarritu zarete korapiloa askatzeko bideari ekiteko?\nAM: Leku askotan dago lana erdaraz egin behar delako ideia, ideia okerra, bestalde; euskarak gaztelaniak adina balio du lanerako. Kelsenen lan egitera sartzen diren guztientzat euskara plus bat da, bere lana aurrera eramateko behar duen ala ez kontuan hartu gabe. Jendea estimulatzen saiatzen gara gure eguneroko hartu-emanetan euskara erabil dezaten, bai ahoz bai idatziz; azken finean, askotan arazoaren mamia gaztelerarekiko dugun joera baita.\nSEMAFOROA: Bezeroak eta zuen inguruan aritzen direnak konturatzen al dira euskararen normalizazioaren alde egiten duzuen lanaz? Estimatzen al dute?\nAM: Dudarik gabe. Bezero askoren deiak jaso ditugu sariarengatik zorionak eta euskararen alde eginiko lanarengatik eskerrak emateko. Kontuan hartu behar da ingurugiro euskalduna dugula eta euskaldunak, euskaldun izateaz harro sentitzen garela. Sariak oihartzun ikaragarria izan du, eta, kasu askotan, inbidia dutela ere aitortu digute.\nSEMAFOROA: Zuen enpresaren egoitza Adunan dago: herri txikia eta euskalduna da Aduna. Euskararen alde hartutako neurriak berdin-berdin hartuko zenituzten egoitza beste toki batean jarri izan bazenute?\nAM: Euskal Herriaren barne, bai.\nSEMAFOROA: Lan mundua eta euskara. Horra beste erronka bat. Zer irudituko litzaizueke euskararen aldeko gutxieneko neurri batzuk legez derrigorrezkoak izatea?\nAM: Nahitaezkoak. Ea arlo honetan epe laburrean zerbait ikusteko aukera dugun, pauso ikaragarria izango litzateke.\nSEMAFOROA: Askotan, enpresetan normalizazioaren gaia alde batera uzteko "aitzakia" izaten da enpresa kanpokoa dela esatea: "Gure nagusiak ez daude hemen, eta euskara kontuak ez zaizkie axola". Nola azaltzen zaio Euskal Herritik kanpoko nagusiei euskararen aldeko apustua egin behar duzuela?\nAM: Oso erraz. Enpresari, bere baloreetan sartu behar zaio oreka soziala mantentzeko inguruarekin ahal duen gehiena integratu behar duela eta euskaldun ingurune batean, hizkuntzaren erabilerak tentsioak baretzen dituela.\nAM: Ez bereziki. Lagunduko duela ziur gaude, baina azkenean enpresetako euskaldunen ausardia da garrantzitsuena.\nSEMAFOROA: Nola ikusten duzue zuen enpresa euskararekin, hemendik bost urte edo hamar urtera? Zer helburu eduki nahiko zenituzkete lortuta ordurako?\nAM: Gaur egun, bulegoetan lan egiten duen jendea euskalduna da, eta hemendik bost urtera tailer eta bulegoetako jende guztiak elkarrekin euskaraz aritzeko gai izan beharko luke. Hori da lortu nahi duguna. Belaunaldi gazte berriak euskaldunak dira gehienbat, ikastolan aritutakoak, ez genuke arazo handirik aurkitu beharko. Aurrera begira, gure katalogoa jadanik euskaratuta dugu eta inprimatze pausoa besterik ez zaigu gelditzen. Gainontzeko dokumentazioari dagokionez, kalitate eskuliburua euskaratzea dugu gure berehalako zereginen zerrendan -3.000 orrialde inguru-.\nidatzi du Semaforoa ordua 18:14 0 erantzun\nSemaforoaren Ikerketa Batzordeak jakin duenez, Ibarran laster egongo da haur jaioberriak euskaraz erregistratzeko aukera (martxoan). Izan ere, Ibarran, Gipuzkoako beste bost herritan bezala, esperientzia pilotu bat jarriko dute abian, aplikazio informatiko baten bidez hainbat tramite egin ahal izateko (tartean, haurrak euskaraz erregistratzea).\nOrain arteko esperientzia pilotuek sei-zazpi hilabete iraun dute. Ez dakigu horrek zer esan nahi duen zehazki, baina esperientzia pilotuak bururaino eraman arte ezin badute erregistroa euskaraz egiteko aukera beste herrietara zabaldu, bolada luze batean eskualdean Tolosan eta Ibarran ez beste herrietan ezingo da umeen erregistroa euskaraz egin.\n"Ezin da beste batzuentzat hara egin". Nork ulertu du zerbait?\nUxune Martinezek mezu bat bidali digu, goiko argazkiarekin batera, Hona hemen zer kontatu digun:\nUrtarrilaren 7an Barakaldoko Gabonetako Parkean egon ginen, bertan, Jaurlaritzak antolatutako ekintza baten geundela argazkian bidaltzen dizuedana zegoen idatzita. (Tirolina zegoen tokian jarrita, gero konturatu ginen, Jaurlaritzaren izenpean zeuden aktibitate guztietan kartel berdina zegoela.)\nidatzi du Semaforoa ordua 22:24 0 erantzun\nAEK ez dago biluzik Nafarroan\nHelios Del Santok idatzi digu. AEKren zuzendaritzakidea eta Nafarroako eleduna da, eta hau kontatu digu:\nAzken egunotan bideoa iragartzen duen promo sorta zabaldu izan dugu. Arrakasta polita izan dute; aste bakar batean, bideoaren promozioak 8.000 ikustaldi baino gehiago izan dituelako. Gaurkoan bideoa bera zabaltzeko unea iritsi da.\nHona hemen linka: http://www.blogak.aek.org/nafarroakoeuskaltegietatik/\nNafarroako Gobernuaren hizkuntza politikaren ondorioz; euskaltegion diru laguntzak oso desegokiak dira. Egoeraren larria aztertuta behar-beharrezkoa da aldaketa bat Gobernuaren jokaeran. Hala eta guztiz ere, zorionez, euskaltegion lanak, ahalik eta nafar gehien euskalduntzearenak, indartsu jarraitzen du, herritarrek ederki babesten dutelako haien zeregina.\nDena den, esaten den bezala, hitzek baino askotan irudiek hobeki azaltzen dutelakoan, goza ezazue bideoarekin eta, azkenik, bideoa ahalik eta gehien zabaltzea eskertuko genizueke.\nidatzi du Semaforoa ordua 21:49 0 erantzun\nAEK-ko ikasleen kultur ekintzetan giro ona nagusi\nAndoaingo eta Amasa-Villabonako AEKren euskaltegietan eskualdeko herritar asko dabiltza euskara ikasten, eta handik bidali diguten mezuagatik esango genuke oso ondo pasatzen ari direla ikasturtea:\nUrteko moduan Amasa-Villabona eta Andoaingo AEK euskaltegiko ikasleentzat hainbat kultur ekintza antolatu dira. Kultur ekintza hauen helburua bikoitza da, alde batetik, ikasleak elkar ezagutu eta euskaraz hitz egin ahal izateko harreman sareak osatzen laguntzea eta bestetik, egunerokotasunarekin apurtu eta ekintza interesgarri eta gustagarriak egitea.\nIkasturtea urrian hasi zen eta urriaz geroztik hainbat eta hainbat ekintza egin dituzte.\nAzaroan Donostiako Ontzi museora egin genuen bisita.\nOntzi Museoa Donostiako portuan dagoen XVIIII. Mendeko eraikina da. Museoan iraupen luzeko erakusketak egiten dira. AEKko ikasle eta irakasleok ikusi genuen erakusketa “Euskaldunak eta Pazifikoa. Andres Urdanetaren omenez" izan zen (erakusketa hau martxoaren 20a arte dago ikusgai). Erakusketa honen helburua Ozeano Barean izandako euskal presentziaren historia aditzera ematea da, Filipinar uharteetan, Japonen, Amerikako kontinenteko mendebaldeko kostalde inguruan eta Txina hegoaldeko kostaldeko lurretan besteak beste.\nMuseora heldu ginenean Amagoiak egin zigun harrera eta bera izan zen bisita gidatuan zehar erakusketari buruzko azalpenak eman zizkiguna: bertan euskaldunek nabigazio eta merkataritzarako ibilbide berriak esploratzen eta deskubritzen betetako eginkizun garrantzitsua azaldu zigun; ekonomian, zientzia eta kultur arloan, administrazioan eta erlijio kontuetan izan zuten jarduera biziarekin batera. Erakusketak kronologikoki XVI. mendetik, (deskubrimenduen garaitik: atal batzuk Juan Sebastian Elkano, Andres Urdaneta eta Migel Lopez de Legazpiri eskainita daude) gaur egun arte hartzen du, eta Asiarekiko merkataritzako trukeak, euskal enpresak Txinan finkatzea eta bertako etorkinak Euskal Herrian aipatzen ditu.\nEuskaldunok itsasoarekin dugun lotura handia ezagutu ahal izan genuen modu atsegin eta oso interesgarri batean eta Amagoiari eskerrak eman behar dizkiogu. Guztiok oso gustora ikusi genituen koadro, maketa eta beste zenbait objektu eta bere azalpenak aho zabalik entzun genituen. Denbora gutxi izan genuen arren bisita oso polita izan zen.\nEkintza hau euskaltegiko eskola egun batean burutu genuen lanketa baten harira antolatu genuen.\n*Abenduaren 3an, EUSKARAREN EGUNA:\nEuskararen egunaren harira Andoaingo euskaltegian ekitaldi xume bat antolatu genuen. Ekitaldi honetan ikasleon artean “euskarazko hitzik politena” aukeratu, euskararekiko geure konpromisoa finkatu eta abesten jardun ginen.\nIrakasle batek euskararen egunaren nondik norakoekin sarreratxo bat egin zuen, gero ikasleek euskaraz gehien gustatzen zitzaizkien hitzak aukeratu zituzten eta beste ikasleei azaldu zieten hitz hori aukeratzearen arrazoia. Segidan, bozketa bat burutu genuen guztion artean eta bozketa honen ondorioz “Txalaparta” hitza izan zen saritua. Sari gisa “Korrika Laguntzaile” txartela eman zitzaion irabazleari, eta honekin batera baita domina eder bat ere. Ondoren guztiok geure euskararekiko konpromisoa adierazteko asmotan “kontratu” bat sinatu genuen: euskara ikasle (eta irakasle) izanik geure egunerokotasunean euskaraz hitz egiteko konpromisoa hartuz, bai euskaltegian eta bai euskaltegitik kanpo ere, bakoitzak ahal duen neurrian.\n*Urtarrilean : Sagardotegia.\nUrte berriari gogoz ekiteko, otsailaren 4an euskaltegiko ikasle-irakasleak Hernaniko Iparragirre sagardotegira joan ginen. Agate Deunaren bezpera izanik, kantuan aritzeko aukera ere izan genuen eta jarraian afari ederra egin genuen sagardotegian.\nidatzi du Semaforoa ordua 14:06 0 erantzun\nPalindromo lehiaketan, penak uzteko aldarriak irabazi du\nJuan Mari Agirreurretak (argazkian dagoen bizardunak) irabazi du Arrasate Euskaldun Dezagun euskara elkarteak antolatutako palindromo lehiaketa ; hau da, ezkerretik eskuniera eta eskuinetik ezkerrera berdin irakurtzen diren esaldien lehiaketa.\nGuztira, 47 jaso dituzte. Hona hemen batzuk:\n- Utzi penak Ane, piztu! (Irabazlea)\n- Ogiaren irinera igo\n- Atzean sena, eta barregura karu gerra batean esna ezta?\n- Atzo, arotza, zeruak erreka urez aztora ozta\nAlbistea Berriaren bidez jakin dugu, eta argazkia facebook bidez iritsi zaigu. Ezin izan dugu kalitate hobeagokorik aurkitu.\nidatzi du Semaforoa ordua 12:05 0 erantzun\nEuskal Herrian gero eta disko gehiago argitaratzen dira erdaretan\nGorka Bereziartuak datu kezkagarri baten gainean hausnartu du Argian: 2010ean, 300 lan berri gehiago atera ziren, eta horietako gehienak erdaretan grabatu ziren.\nHona hemen Gorkaren artikuluaren pasarte esanguratsu bat: "Zenbait estilok ingelesez hobeto ematen dutela belarrira, hori da gehienetan errepikatzen dena. Baina joera orokortzen hasia denean, itsu beharko genuke aukera estetikoa bakarrik ikusiko bagenu. Eta gor, fenomeno sozial zabalagoen oihartzuna ez bagenu entzungo.\nArtikulu osoa irakurri nahi baduzu, Argia.com webgunera jo dezakezu.\nOharra: argazkia Gorkaren artikulutik bertatik atera dugu.\nidatzi du Semaforoa ordua 10:07 0 erantzun\nBaliarraingo herrigunearen sarreran jarri duten kartela ondo idatzita dago gaztelaniaz, baina euskaraz akats larri samarrak ditu. Ikusi, bestela:\n- Promovida por el Ayuntamiento de Baliarrain / Baliarriaingo Udalak sustatu. Herriaren izena ere gaizki jarri dute!\n- Plazo de ejecución / Gauzatzeko epea: 1 mes / 1 hilabetea.\n- Zonas peatonales / Oineskoentzako guneak\nKartelean zehaztu denez, Espainiako Gobernuak finantzatu du obra. Nork itzuli ote du?\nEz da halakorik gertatzen den aurreneko aldia:\nIkusi beste kasu batzuk\nidatzi du Semaforoa ordua 09:01 0 erantzun\nKontseiluaren udal neurketa: Tolosa 13. postuan dago\nKontseiluak udaletan garatzen diren hizkuntz politikak neurtu ditu. Neurtutako 66 udaletatik bakarra da eskualdekoa, Tolosa, eta 13. tokian dago (Ikus rankinaren PDFa). Norberak jakingo du zer koloretako semaforoa merezi duen postu horrek. Guk laranja eman diogu.\nBestalde, udalez udal dauden aldeak kontuan hartuta, Paul Bilbao Kontseiluko idazkari nagusiak honako hau esan du: "Udaletako hizkuntza-politikak aztertu ostean dagoen egoera hoberen definitzen duen hitza nahaspila da". Azalpen gehiago irakurtzeko, Kontseiluaren webgunera jo dezakezu.\nidatzi du Semaforoa ordua 22:19 0 erantzun\nEuskarazko hedabide ez publiko askok konpromisoak eskatu dizkiete instituzioei\nEuskarazko hedabide ez publiko askok agerraldi bateratua egin dute, instituzioei konpromiso handiagoak eskatzeko. Agerraldia eskaera egiteko prozesuaren bigarren urratsa da, duela bi aste editorial bateratua argitaratu baitzuten, izenburu honekin: "Euskarazko hedabideak, beste jauzi baterako ordua"\nAgerraldiaren bideoa ikusteko, egin klik hemen, eta prentsaurrekoaren testua irakurtzeko, egin klik hemen (PDFa). Bi estekak argia.com-ekoak dira.\nHorrekin lotuta, artikulu interesgarria idatzi du Lorea Agirrek Berrian: "Gu nork irakurriko".\nidatzi du Semaforoa ordua 12:21 0 erantzun\nGAIAK ADMINISTRAZIOA, HAUSNARKETAK, HEDABIDEAK\nMendilibar euskaraz eta Izko presidentearen "ezinegona" (Berria egunkaritik)\nRaül Agnéren kasua blogean jarri eta gutxira, hara zer jakin dugun Berriari esker:\nAsteartean, Jose Luis Mendilibar Osasuna futbol taldeko entrenatzaile berriaren aurkezpenean, azken bost galderak euskaraz egin zizkion Berriako kazetariak. "Lehen galderatik sumatu zen Patxi Izko presidentearen ezinegona", irakurri dugu Berrian: "'Bazeneukan gogoa euskaldun bat etortzeko, ezta?', esan zion Izkok kazetariari lehen galderaren ostean, graziarik gabeko txantxa eginez".\nBideoa ikusteko, egin klik hemen.\nOHARRA: Argazkia wikipediatik atera dugu, eta lizentzia hau du: Creative Commons Atribution-Share Alike 2.0 Generic.\nidatzi du Semaforoa ordua 12:07 0 erantzun\nSarean hedadura handia izan du Raül Agné Girona futbol taldeko entrenatzailearen bideoak. Hiru aldiz gaztelaniaz galdetu eta hiruretan gaztelaniaz erantzun du. Katalanez galdetu diotenean, katalanez hasi da, eta zer gertatu da? Ikusi hemen.\nidatzi du Semaforoa ordua 11:56 1 erantzun\nHaurrak euskaraz erregistratzea: zain eta zain eta irtenbiderik ez\nHaurrak euskaraz erregistratzea ezinezkoa da oraindik eskualdeko herri guztietan, Tolosan izan ezik. Patxi Lopezek joan den irailaren 23an arazoa konponduta zegoela iragarri arren, azken egunotan honako hauek jakin ditugu:\n- Adunan, guraso batzuek beren borondatearen aurka haurra gaztelaniaz erregistratu behar izan dute. Adunako beste guraso batzuek eskaera egin dute alaba euskaraz erregistratzeko (alaba apirilean jaioko da, ondo bidean), eta erantzunik ere ez diote eman. Bigarren eskaera egin du, haurra jaiotzen denerako erregistroa euskaraz egiteko aukera egongo delako itxaropenarekin.\n- Zizurkilgo ama batek eskaera egin zuen haurra euskaraz erregistratzeko, eta hark ere erantzunik ez du jaso. Horrek ere bigarren eskaera egin du. Herri berean, beste guraso batzuek eskaera bideratu diote bake epaitegiari, haurra jaiotzen denerako erregistroa euskaraz egin dadin.\n- Bien bitartean, prentsaren bidez jakin dugu erregistroa euskaraz egiteko aukera ematen duen aplikazio informatikoa toki jakin batzuetan jarriko dutela abian; adibidez, Ibarran. Semaforoak ezin izan du egiaztatu zertan den Ibarrako Bake Epaitegiaren egoera, baina UEMAren bidez jakin duenez esperientzia pilotua hilabete bukaera aldera jarriko da abian Errenterian.\n- UEMAk dei egin die seme-alabak eduki behar dituzten gurasoei haurrak euskaraz erregistratzeko eskaerak egitera, bide horretatik bakarrik etorriko baita aurrerabidea. Horretarako, webgunean jarri dituzte informazioa eta eskaera ereduak.\nHaurrak euskaraz erregistratzearekin lotutako albiste gehiago dituzu hemen:\nidatzi du Semaforoa ordua 14:18 0 erantzun\nHorrela erdalduntzen dira euskaldunen eta erdaldunen arteko elkarrizketak\nDemagun lagun talde batean euskara erabiltzen duten pertsonak A, B eta D direla eta erdara erabiltzen duen pertsona C dela. Demagun, halaber, C agertzen den bakoitzean euskaldunek erdarara jotzen dutela.\nHori hala izanik, hauxe da euskararen etorkizuna lagun taldean, goiko eskeman ikus dezakezunez:\n- 10 elkarrizketatik 4 euskaraz izango dira, eta 6 erdaraz.\nKONTUZ! Hizkuntza bat nola gal daitekeen erakusteko adibide praktikoa da hau. Euskarari BAI esatea ez da nahikoa, euskaldunok erabili eta besteok ikasi behar dugu, etorkizunean euskaraz bizi nahi badugu.\nidatzi du Semaforoa ordua 13:52 6 erantzun\nMilaka euskaltzale "sasi guztien gainetik" ibili dira Donostian\nMilaka euskaltzale ibili dira Donostiako kaleetan sasi guztien gainetik, euskaldun eta burujabe. Manifestazioaren amaieran, omenaldia egin diote Txillardegiri.\nHorrekin lotuta, Txillardegiri elkarrizketa interesgarria egin diote Berrian. Titular nagusia, deigarria da: "Estatu batekin, agian, euskara ez da salbatuko; gabe, ziur ezetz".\nPatxi Lopez, indarkeria, euskara eta asmatutako albiste bat (Martin Kitto)\nPatxi Lopezen adierazpenek sortutako polemika baretzen hasi den hoinetan, Martin Kitto Semaforoaren lagunak artikulu "xelebre" hau helarazi digu:\nPatxi Lopez lehendakariak gezurtatu egin du euskara indarkeriarekin lotzen saiatu denik. Lehendakariak argitu duenez, bere asmoa ez zen euskara indarkeriarekin lotzea, baizik eta indarkeria euskararekin lotzea.\nHorren harira, Patxi Lopezek iragarri du Jaurlaritzak, euskararen aldeko etengabeko lanaren baitan, dekretu bat aterako duela indarkeria erabiltzen duten guztiek euskara derrigorrez erabil dezaten. Dekretuak bere baitan hartuko ditu tratu txarrak ematen dituztenak, torturatzaileak, asesinoak, lapurrak eta indarkeriarekin lotutako beste delitu egile batzuk. Dekretuak hiru mailatako hizkuntza eskakizunak ezarriko ditu.\nDelitu egile txikientzat, lehenengo perfila. Hartara, lapur-biktima hartu-emanetan, mehatxu anonimoetan eta telefono bidezko irainetan, adibidez, oinarrizko elkarrizketa euskaraz izateko nahikoa maila bermatu beharko dute delitu egileek.\nEspetxe zigorra ezarrita duten odolik gabeko delituen egileentzat, bigarren perfila ezarriko da. Bigarren perfilak barne hartuko ditu, besteak beste, tratu txar psikikoak eta fisikoak euskaraz eman beharra. Halaber, idatzizko maila ere bermatu beharko dute; eta, horren ondorioz, argindarraren, telefono konpainien eta seguruen fakturak euskaraz izateko derrigortasuna ezarriko du dekretuak.\nOdol delituetarako, hirugarren perfila ezarriko du dekretuak. Hartara, hildakoek salaketa jarri ahal izango dute baldin eta hiltzaileek ez badiete zerbitzua euskaraz ematen.\nAzkenik, Patxi Lopezek adierazi du dekretua betetzen aurrenekoak bere alderdikideak eta alderdiarekin lotutako eragileak izango direla eta lan asko dutela egiteko.\nArgazkia Gorka Arrietarena da, eta LGPL lizentzia du.\nEgilearen oharra: albistea, jakina, gezurretakoa da goitik beheraino.\nMartin Kitto (martinkitto3@gmail.com)\nHona hemen egile beraren beste artikulu batzuk:\n- Noentiendotarron dekalogoa\n- Maixol Arregi, ETB1en azken mohikanoa\nidatzi du Semaforoa ordua 15:08 0 erantzun\nEuskararen arnasguneei buruzko hausnarketak zabaltzen dabil Dabid Anaut\nDabid Anaut Leitzako euskara teknikariak euskararen arnasguneei buruzko hausnarketak zabaltzen dabil aspaldi honetan. Aste honetan, Orion eman du hitzaldia. Semaforoan, bere lana ekarri genuen gogora, "Gune euskaldunak XXI. mendean: badago zer hausnartua" albistearekin.\nGogoetak nondik nora doazen ikusteko, Berrian Dabidi egin diote elkarrizketatik entresaka batzuk egin ditugu. Hona hemen zer dioen gai jakin batzuez:\n- Arnasguneez: "Arnasgune deitzen diegu herri euskaldunei, euskarak arnasa hartzen duelako horietan, eta herriok ere arnasa ematen diotelako euskarari bere osotasunean".\n- Arnasguneak blindatzeaz: "Ezinbestekoa da, beraz, guneok babestea, euskararen egoera blindatzea. Baina ezin dugu haien bizkarraren gainean jarri euskararen etorkizun osoa".\n- UEMAz eta guneez: "Euskara nagusi den guneak behar direla planteatu du UEMAk sortzetik. Guneok sozialak eta birtualak ere izan daitezke, baina espazio hegemonikoak behar ditu euskarak, azken boladan euskalgintzan mopdan jarri den terminoa erabiltzearren".\n- Udalerri euskaldunez: "Arnasgune bakoitza leku bat da, baina interesgarri litzateke horiek batzea. [...] Baina hemen [udalerri euskaldunetan] euskara bizi-bizi dago, eta hemengo bizitasuna ez dago beste inon. Euskalgintza zalantza garai batean dago. Urteetako esperientziaren ondorioz, mila planteamendu daude. Nirea denetan zailena da: sintesia. Eredu zaharra eta berria, identitatea eta pragmatika, emozioak eta ideologia, intuizioa eta planifikazioa... Horiek denak sintetizatu behar ditugu.\n- Egin behar dugunaz: "Euskararen aldeko gauzak egin beharrean, gauzak euskaraz egin behar ditugu".\nBerrian egin dioten elkarrizketa osoa irakurtzeko, egin klik hemen, eta lan osoa deskargatzeko, hemen (PDFa).\nDabiden argazkia Argia.com-etik atera dugu.\nidatzi du Semaforoa ordua 14:27 0 erantzun\nKelsenek eta Hirukidek jasotako sariak oihartzun handia izan du hedabideetan\nKelsenek eta Hirukidek Bai Euskarari Sariak jaso izanaren albisteak oihartzun handia izan du hedabideetan. Hona hemen albistea jaso duten hedabideen zerrendatxoa:\n- Gipuzkoako Hitza\n- EITB (euskarazko bertsioa)\n- Noticias de Gipuzkoa (gaztelaniaz).\n- Gara (gaztelaniaz)\n- Finanzas.com (gaztelaniaz)\nDatuok Semaforoaren lagun batek bidali dizkigu, eta guk osatu. Beste nonbait ere argitaratu badute, eskertuko genuke gurekin harremanetan jartzea eta zerrenda osatzea: euskararensemaforoa@gmail.com.\nidatzi du Semaforoa ordua 14:12 0 erantzun\nGAIAK HEDABIDEAK, LAN MUNDUA\nLABek EuskoTreni eta Metrobilbaori eskaerak egin dizkie euskara ez baztertzeko\nLABek berretsi egin ditu duela egun batzuk kaleratutako salaketak eta Euskotrenekoeta Metrobilbaoko zuzendaritzei eskatu die aldatzeko euskalduntze prozesuan duten jarrera eta galdutako denbora berreskuratzeko. Eskaera gutun bidez egin dute, eta kontzentrazioa ere egin dute, goiko argazkian ikusten denez.\nGutunean, LABek bi enpresei jakinarazi die zerbitzua publikoa izanik bezeroei arreta bi hizkuntza ofizialetan eman ahal izatea bermatu behar dutela eta hori betetzen ez dutenez ezin dela esan kalitatezko zerbitzua eskaintzen ari direnik.\nBerriaren bidez jakin dugu EAJk ere kritikatu duela Euskotren eta metroko lan eskaintzetan euskara kentzea.\nidatzi du Semaforoa ordua 12:56 0 erantzun\nGu ere ordenagailua euskaratzen\nGu bezalako bazarete eta ordenagailua euskalduntzen ari bazarete, oso interesgarria irudituko zaizue Ander Goñi Bitarlan informatika zerbitzuetako adituak emandako laguntza.\nAnderrek artikulu batean bildu ditu hainbat baliabide euskaratzeko irtenbideak (sistema eragileak, testu prozesadorea, nabigatzailea...).\nArtikulua irakurtzeko, egin klik hemen.\nTeknologia berriekin lotutako artikulu gehiago ikusteko, egin klik hemen\nTeknologia berriei buruz artikulu hauek argitaratu ditugu Semaforoan:\n- Gu ere txapela buruan eta sarean ibiltzen.\n- Nabigatzailea euskaraz jartzea uste baino errazagoa eta onuragarriagoa da.\n- Telefono konpainiak eta euskara (I): denak ez dira berdin.\n- Telefono konpainiak eta euskara (II): ezetz, denak ez direla berdin!\nidatzi du Semaforoa ordua 11:22 0 erantzun\nRefractarios Kelsen-ek eta Hirukide Ikastetxeak Bai Euskarari Sariak jaso dituzte\nZiurtagiriaren Elkarteak bi entitate saritu ditu Bai Euskarari Sarien bigarren edizioan, eta biak eskualdekoak dira! Refractarios Kelsen enpresa bat bata, eta Hirukide Ikastetxea bestea.\nSari banaketa Donostiako Victoria Eugenia Club-ean egin dute.\nRefractarios Kelsen enpresa Adunan dago, eta arrazoi hauengatik jaso du saria:\n- Errotulazioa, kanpo eta barneko dokumentazioa eta beste hainbat elementu euskaratzen egin duten ahaleginagatik.\n- Hornitzaileekin harremanak euskaraz izateko egin duten saiakeragatik, ahozko eta idatzizko harremanak euskaraz izan nahi dituztela adierazi baitiote hornitzaile bakoitzari, bai aurrez aurre, bai idatziz.\nAinhoa Montes Planifikazio eta Prozesu Kontrol saileko buruak eskerrak eman, eta honako hau esan du: "Barnera begira langileen motibazioa eta kohesioa areagotzeko balio izan dio Bai Euskarari Ziurtagiriak gure enpresari, eta, kanpora begira, gizartearekin daukan konpromisoa asebetetzeko".\nBestalde, Hirukide Ikastetxeak ere jaso du saria, besteak beste, entitatean euskara txertatzeko hizkuntza plangintza eratu eta hedatu dutelako. Saria Joseba Antxustegietxarte Hirukide Ikastetxeko Hizkuntza Plangintza arduradunak jaso du, eta honako hau nabarmendu du: "[...] irakaskuntza akademikoetan ez ezik, gelaz kanpoko ekintzetan ere (kirolak, aisialdi taldeak, begiraleen prestakuntza...) esfortzu handia ari gara egiten euskararen presentzia eta erabilpena areagotzeko.\nEmaitzak oso onak dira: 2002an Bai Euskarari Ziurtagiria eskuratu zuten, eta, iaz, Bai Euskarari Ziurtagiriaren "Zerbitzua eta Lana euskaraz" maila.\nSemaforoak eskura duen saririk handiena eman nahi die Kelseni eta Hirukideri: Gure semaforo berdea! Zorionak eta eutsi goiari!\nAlbisteari buruzko gauza gehiago irakurtzeko, jo Bai Euskarariren webgunera.\nidatzi du Semaforoa ordua 14:36 0 erantzun\nETBn euskaldunek euskaraz hitz egiteko sinadura bilketa martxa onean doa\nETBn euskaldunak gaztelaniaz hitz egiten ikustea ohitura bihurtu da, zoritxarrez. Hori dela eta, sinadura bilketa jarri dute abian helburu honekin: Euskal Telebistako agintari eta langileei eskatzea ez eskatzeko euskaldunei erdaraz egin dezaten.\nSinadura bilketa ziztu bizian doa: bi asteren buruan 2.800 sinaduratik gora! Agiria irakurri eta sinatu nahi baduzu, egin klik hemen.\nSemaforoak ekimenaren berri eman du, baina ez du antolatu.\nZuzeun ere jarri dugu albistea, eta iritzi ugari eragin ditu. Sustatun ere ekimenaren berri eman dute.\nidatzi du Semaforoa ordua 10:44 0 erantzun\nHitano ikastaroa Anoetan. Animatuko haiz?\nHika egiten al dun? Hika egitea gustatuko al litzaiake? Hika egitean zalantzak al ditun? Hika modu txukunagoan egin nahi al duk?\nAnoetako Udalak hitano ikastaroa antolatu dik/din, 30 ordukoa, eta izena emateko epea otsailaren 2an bukatu bada ere, data horretatik aurrera ere bazagok/bazagon izena emateko aukera.\nArgazkikoa Ritxi Lizartza dek/den, ikastaroa emango duena.\nInformazio gehiago nahi baduk/badun, onena den/dek telefonoz Anoetako Udaleko Euskara zerbitzura deitzea: 943651200. Ikastaroan parte hartzeko, materiala bakarrik ordaindu behar dun/duk (30 euro)!\nidatzi du Semaforoa ordua 14:40 0 erantzun\nEuskarazko hedabideak, beste jauzi baterako ordua (Hainbat hedabidek)\nEuskarazko 60tik gora hedabidek agiri bateratua argitaratu dute, adierazteko jauzi bat emateko garaia dela (horregatik aukeratu dugu goiko argazkia). Halaber, jakinarazi dute instituzioen konpromiso sendoagoa ere egunerokoan ikusi nahi dutela.\nSemaforoak besarkada handi bat eman nahi die euskarazko hedabideetan ari diren guztiei. Zuentzat Semaforo berdea, eta eutsi goiari!\nidatzi du Semaforoa ordua 14:26 0 erantzun\nKelseneko Ainhoa Montes, Semafororako: "Euskarak g...\nHaurrak euskaraz erregistratzea: Ibarran ez, baina...\n"Ezin da beste batzuentzat hara egin". Nork ulertu...\nPalindromo lehiaketan, penak uzteko aldarriak irab...\nEuskal Herrian gero eta disko gehiago argitaratzen...\nEuskarazko hedabide ez publiko askok konpromisoak ...\nMendilibar euskaraz eta Izko presidentearen "ezine...\nBaten batek egingo luke Raül Agnék egindako gauza ...\nHaurrak euskaraz erregistratzea: zain eta zain eta...\nHorrela erdalduntzen dira euskaldunen eta erdaldun...\nMilaka euskaltzale "sasi guztien gainetik" ibili d...\nPatxi Lopez, indarkeria, euskara eta asmatutako al...\nEuskararen arnasguneei buruzko hausnarketak zabalt...\nKelsenek eta Hirukidek jasotako sariak oihartzun h...\nLABek EuskoTreni eta Metrobilbaori eskaerak egin d...\nRefractarios Kelsen-ek eta Hirukide Ikastetxeak Ba...\nETBn euskaldunek euskaraz hitz egiteko sinadura bi...\nEuskarazko hedabideak, beste jauzi baterako ordua ...\nIzan, egin, eragin (Euskal Herrian Euskaraz)


Segway Tours Garrotxa Sant Joan les Fonts NATURATOURS for\nSegway Tours Sant Joan les Fonts NATURATOURS for\nSant Joan les Fonts udalerria osatzen hiru herrietan: Sant Joan les Fonts, izena ematen dion den municipi-, Cane eta edariak.\nUdalerriko hiru bilera errepideetan Girona lotzen dituen puntua da, Olot batera, Figueres eta Camprodon. Horrez gain, da neguan kirol zaleentzat La Molina eski magalean egingo derrigorrezkoa, Vallter edo Andorra.\nOndorengo hiru Lava Ibilbidearen isurtzen, du basaltozko amildegi du Riera de Riudaura zehar exekutatu gain, ere ikus daiteke herri zati interesgarrienetako batzuk: -built sumendi rock zubi- eta Fondo errota, industri arkeologia intereseko eremu bat eta sarraila zaharra osatzen zuten laba.\nIbilbidea Hiru laba kanpo bi eraikin interesgarriak nabarmenak dira: erromanikoa monasterio eta gaztelu Juvinyà, Interes Nazionalekoa izendatu bi eraikinak.\nbanda batentzat, Beneditarren monasterio XII mendeko ensemble arkitektonikoa gaur ikusten dugun eliza da. Nabarmentzen da bere arkitektura eta erliebe hiriburuetan eta bataiarria dekorazioa edertasuna.\nbestea For, Castle Juvinyà, hamabigarren datatua – XIV, zibil erromanikoaren eraikin Kataluniako zaharrena da. ibaiaren Fluvià gertu dago, gotortutako bi gorputzen jauregi bat da, defentsa dorre eta eraikin nagusia. castell du, ere deitzen Stay Juvinyà, Interpretazio Zentroa Sant Joan les Fonts Lurralde daude.\nUdalerriko halaber haurtzaindegiak mendietan kokatutako dorre Canadell-a gotorlekua aurkitu bertatik Garrotxa- lautada menperatzen, Santa Eulalia Begudà arloko XII mendeko eliza, i etorri pont de Cossei, hau da, erromanikoa.\nTour 1 denbora\nSEGWAY Sant Joan les Fonts\nBira 1'30 minutu\nLava fluxuak + Buscarro\naurrera 8 urte.\nmaila: erraza / Ekialdeko.\nIrteerak gutxienez bi pertsona\nAbiapuntua: Sant Joan les Fonts eliza\nGPS koordenadak: N42 12 779 E002 30 520\nSegway Tours Santa Pau Garrotxa tamaina\n22 June, 2017|0 Comments\nSegway Tours Santa Pau Garrotxa fresco\nSegway Santa Pau Garrotxa sumendi arteko Tours\nTours Segway Santa Pau Garrotxa Erdi Aroko\nTours Segway Garrotxa Vall d a’ NATURATOURS per Bas\n6 abuztua, 2016|Comments Off an Tours Segway Garrotxa Vall d a’ NATURATOURS per Bas\nTours Segway Garrotxa Santa Pau bat NATURATOURS per\n5 abuztua, 2016|0 Comments


Gaixotasun lizentzia: lan kontratua etetea\nGaixotasun bajak lan kontratua eten egiten du. Langileak jada ez du bere lana eskaintzen. Eskubidea lortzeko baldintzak betetzen baditu, osasun-aseguruaren lehen mailako fondoak eguneroko gizarte-segurantzako prestazioak (IJSS) ordaintzen ditu. Baliteke soldata osagarria ere ordaindu behar izatea:\nbai Lan Kodea aplikatuta (L. 1226-1 art.); bai zure hitzarmen kolektiboa aplikatuta.\nGaixotasunagatik huts egiteak ondorioak ditu ordain-orria finkatzean, batez ere soldata mantentzea praktikatzen duzun edo ez.\nBaimenean dagoen langile baten lan kontratua etenda badago ere, azken honek bere lan kontratuarekin lotutako betebeharrak bete beharko ditu. Berarentzat, horrek leialtasun betebeharra errespetatzea esan nahi du.\nGaixotasun lizentzia eta leialtasun betebeharrarekiko errespetua\nEszedentzian dagoen langileak ez dio bere enpresariari kalterik egin behar. Horrela, langileak bere lan-kontratua fede onez betetzetik eratorritako betebeharrak betetzen ez baditu, litekeena da ...\nBa al daukat eskubidea gaixotasun bajan lehiakide batean lan egiten duen langilea zigortzeko? Uztailaren 10, 2021Tranquillus\nREAD Enpresaburuari laguntza desgaitasuna duten pertsonak enpresan harrera, integrazio eta garapen profesionalerako\nAtzeranzkoDoako Excel: nola sortu unitate berria?\nSuivantIkasi SEO: hasteko oinarrizko gauza guztiak!


Samsung Galaxy A9 (2018) atzeko lau kamerekin iritsiko litzateke | Androidea\nIhes berri batek baieztatzen du Samsung Galaxy A9 (2018) atzeko lau kamerekin etor daitekeela\nBihar, urriak 11, Samsung Galaxia A9 (2018), Galaxia A9s ere deitu liteke merkatu batzuetan, estreinatu liteke, eta ez litzateke atzeko aldean lau kamera baino gutxiago egongo, azkenaldian espero eta filtratu zen moduan. Hori betetzen bada, Hego Koreako etxea atzeko kamera kopuru horrekin terminal bat ekartzen duen munduko lehen enpresa litzateke.\n@MySmartPrice-k sortutako azken filtrazioari esker, gailu honen beste irudi bat agertu da. atzeko argazki modulua lau sentsore baieztatutaHori dela eta, ustezko aurkezpena egin eta egun batera, aukera horrek indarra hartzen jarraitzen du.\nBeheko irudiak hori iradokitzen du Galaxy A9ren atzeko panela beirazkoa izango da. Beirazko atzeko aldea telefonoaren aluminiozko egiturara aldatzen da. Bolumenaren kulunkari bat eta Bixby botoia telefonoaren ertzetako batean daude.\nIkus dezakegunez, hatz-marka eskaner karratua dago gama ertainaren atzealdean, argazki-sistemaren diagonala, bertikalean lerrokatuta dagoena eta beheko aldean LED flasha osatzen duena.\nAntzinako leaker ospetsua Evan Blassek datu batzuk partekatu ditu atzeko trigger bakoitzaren zehaztapenak agerian utzi zituen horrek. Lehenengoa 8 megapixelekoa da f / 2.4 irekidura eta 120 graduko ikusmen eremua. Hurrengoa 10 megapixeleko teleobjektiboa da, 2x zoom optikoa eta f / 2.4 irekiera dituena. Hirugarren sentsorea f / 24 irekidura duen 1.7 megapixeleko sentsore nagusia da, "Clear & Bright" teknologiarekin hornitua. Sentsore honek funtsezko papera izango du argi gutxiko plano hobeak ateratzeko. Azken hau 5 megapixeleko kamera sakona da, f / 2.2 irekiera duena. Orokorrean, moduluak "Live Focus" funtziorako laguntza izango du.\nAbiarazi: Galaxy A9 Star eta Galaxy S9 Star Lite: Samsungen gama ertain berria\nAzken txostenek agerian utzi dute Galaxy A9 6.3 hazbeteko S-AMOLED pantailarekin iritsiko da, FHD + bereizmena sortuko duena. Samsung-en 18.5: 9 Infinity pantaila diseinua telefonoan erabilgarri egongo da. Horrez gain, Snapdragon 660 chipset-arekin eta 6 GB RAM-rekin elikatu daitekeela iradokitzen dute 64 edo 128 GB-ko barne biltegiratze espazioarekin batera -m microSD bidez handitzen da-. Azkenean, 24 megapixeleko kamera frontala, 3.720 mAh-ko bateria, banda bikoitzeko 802.11 a / b / g / n WiFi konexioa, Bluetooth 4.2 LE eta litekeena da Android 8.1 Oreo sistema eragilearekin Samsung Experience UX-era iristea.\nArtikuluaren bide osoa: Androidea » Android gailuak » Telefono mugikorrak » Samsung » Ihes berri batek baieztatzen du Samsung Galaxy A9 (2018) atzeko lau kamerekin etor daitekeela\nHuawei-k litio-siliziozko bateriak iragarri ditu bere mugikorretarako, karga azkarrerako hobekuntzekin\nBadland Brawl-ek objektuen fisika eta Clash Royale bezalako talka ugari eskaintzen ditu


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" author_facet:"Urresti, Igor" genre_facet:"Interneteko baliabidea"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Egilea: Urresti, Igor Generoa / Forma: Interneteko baliabidea\n3 Automatizazioa eta robotika industriala (Heziketa Zikloa). Goi maila 3 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 3 Fabrikazio Mekanikoko Sistema Automatikoen Programazioa (Modulua) 3 Fabrikazio mekanikoko produkzioaren programazioa (Heziketa Zikloa). Goi maila Gehiago ... Galdaketa eta pulbimetalurgiaren bidezko produkzioa (Heziketa Zikloa). Goi maila 3 Instalazioa eta mantenimendua (Lanbide Arloa) 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 3 Muntaia- eta mantentze-lan elektriko/elektronikoak (Modulua) 3 Sistema automatizatuak (Modulua) 2 Linea automatizatuen muntaia- eta mantentze-lanak (Modulua) 2 Sistema sekuentzial programagarriak (Modulua) 1 Fabrikazioaren Automatizazioa (Modulua) 1 Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Lan giroko harremanak (Zeharkako Ikasgaia) 1 Linea Automatizatuen Eroapena eta Mantentze Lanak (Modulua) 1 Mekatronika Industriala (Heziketa Zikloa). Goi maila 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Lagun Onakeko emakumeek eta gizonek hiruna puntu eskuratu dituzte - Azpeitia - uztarria.eus\nLagun Onakeko emakumeek eta gizonek hiruna puntu eskuratu dituzte\nJulene Frantzesena 2021-11-28 08:48\nLagun Onakeko emakumeen gaurko partidako hasierako hamaikakoa. (Lagun Onak)\nBi taldeek atzo jokatu zituzten partidak Garmendipen, eguraldi pretalari aurre eginez. Emakumeek Urolaren kontra neurtu zituzten indarrak eta 4 eta 2 nagusitu ziren. Gizonek, berriz, Urduliz izan zuten parez pare, eta 1 eta 0 irabazi zuen etxeko taldeak.\nLagun Onakeko emakumeen eta gizonen taldeek garaipen bana eskuratu zuten atzo, zapatua, Garmendipen. Emakumeen goizean jokatu zuten norgehiagoka Urola taldearen aurka, eta 4 eta 2 nagusitu ziren etxekoak. Gizonek, berriz, 17:00etan hasita jokatu zuten partida Urdulizen aurka, eta 1 eta 0 irabazi zuten. Bi taldeek euria goian-behean zela jokatu zituzten partidak, baina eguraldiak ez zuen jokoa oztopatu, eta jokoan ziren puntuak etxean gelditu ziren.\nEmakumeen partidaren lehen zatiko 35. minutuan iritsi zen lehen gola: Eguzkiñek zutoinera egindako jaurtiketaren alderatzea ederki aprobetxatu zuen Mariak. Lau minutu baino ez zien iraun pozak Lagun Onakeko emakumeei; izan ere, 39. minutuan iritsi zen Urolaren berdinketaren gola. Bi minutura sartu zuen 2 eta 1ekoa Eguzkiñek, eta handik minutura, 42. minutuan zehazki, binakoa sartu zuen Urolak. Beraz, zazpi minututan lau gol izan ziren zelaian.\nAtsedenalditik bueltan, lasai hasi zen partida. Bina berdinduta zen markagailua, baina 62. minutuan lortu zuen Izarok etxeko taldea aurretik jartzea: 3 eta 2. Lagun Onakek hainbat aldaketa egin zituen segidako minutuetan, eta partidaren hondarrean, 86. minutuan, sartu zuen Eguzkiñek laugarren gola, penaltiz.\nHorrenbestez, hiru puntuak eskuratu zituzten atzokoan Unai Urbizuk gidatzen duen taldeko neskek. Gaur-gaurkoz, sailkapeneko goiko postuetan da, jokatutako 11 partidetatik zazpi irabazita.\nLagun Onakeko gizonek ere garaipen garrantzitsua eskuratu zuten atzo. Urduliz izan zuten aurez aurre, eta 80. minutuan sartutako gol bati esker irabazi zuen norgehiagoka Ander Avellanedak gidatzen duen taldeak.\nHiru puntu garrantzitsu eskuratu zituen taldeak; izan ere, Lagun Onakeko gizonen lehen taldea Espainiako Hirugarren Mailako sailkapenaren azken tokietan da. Zehazki, hamaseigarren postuan da Azpeitiko taldea, hamalau punturekin.


Manex Erdozaincy Etchart\nBiganazka, hirunazka, saldoan... bagoatzi ardurenik. Ibilki gira: guhaun burua ezin jasan, guhaun burua soberakin. Eta barne oldar batek bultatuak bertzeeri buruz. Beti bertzeeri buruz. Nere baitan ezin egona; nere baitan ezin laketua; nere baitan enetua. Bakartasunean nizalarik, orroitzen naiz larruak erretzen nauela eta sofritzen dut nere barneko munduan. Zirriturik argi inhara sartu zaut ganberan: biziaren goizeko keinua. Barda noizbait lokartu nintzan, nere buruarekilako borrokaz etsitua. Jeiki ordu da. Ahanzten ditut larrua eta nere burua. Irriak argitzen du nere begitartea, lagunak juntatzen. Biganazka, hirunazka, saldoan... joaiten gira lanerat. Tabako toxa inguratzen da lagunen artean eta bakotxak biltzen du bere zigarreta. Jatzartu gira. Jatzartuak gira. Usaiako gonbresak harrotzen dira lagunekin, lagun gisa: familiako barat-hunatak, auzoko kalapitak, politikaren gora-beherak... Egun berria eta usaiako lana: atzo, egun, bihar! Usaiako urratsak, eta betiko solasak: lagun xaharrekin! Ni bezala, gu bezala: biganazka, hirunazka, saldoan... bertzeak ere abiatu eta joan dira lanerat. Egun berriak ahantzarazten dauzkigu larrua eta gure burua. Jendartean larruak ez du sekulan erretzen eta gure burua ez dugu poxolu! gure burua ez dugu soberakin! Bideko errautsak ez du zikinik eta nihor ez da epantxutan!\nBakarrik eskelariak! Hauk dira beti epantxutan! Ustegabean, asterian, aterbe-keta sukaldean sartzen direlarik. Baskaiten ari zirelarik oilaxko azpi bat milikatuz, «hela» atean oihu egiten dutelarik. Eskelariak nun nahi dira poxolu: bide gainean eta eliza aintzinean, metroko alki izkinean eta pubela artean... Eta beretzan dute bideko errautsaren zikina, denek urririk uztenn diotelakotz. Zikina ez da egoki jende garbiarentzat. Eskelarien malurra: jende garbien kastaren samatsean sortuak izaitea! Halere usatu gitzaizkiotegu karrika zolan turrustan doan ur zikinari bezala. Gure gohaindura ito dugu emeki-emeki, eta bi sos honetan pausaturik joaiten ahalko gira gure bidean. Nik ba ditut bi sos, garbietarik nizalakoan, bederen bi sos sakela zolan. Garbietarik nizalakoan eta samatsean ez naizelakoan sortua, ez naiz eskelari. Bideko errautsak ez nau zikintzen. Ez naiz eskelari. Ez naiz epantxutan bide gainean. Oixtion aditu musika aireak —Parise'n eskelariak ba daki musika jotzen— segitu nau. Nahi-ala-ez musika sartzen zaitzu, inguratzen zaitu, hunkitzen eta lilluratzen. Entzuten dut oraino musika trixte hori: eskelariak goibel du bere bihotza, eta trixtea da haren barneko kantua. Musika trixte horrek nunbait hunki eta juntatu nau nere barneko eremuan: ardurenik goibel da nere bihotza eta trixtea nere barneko kantua!\nAlta biganazka, hirunazka, saldoan... bagoatzi. Alta ez naiz samatsean sortua: ba dut aterbea; jan-edanak ba ditut eta lana; lagunak, adixkideak, ahaideak ba ditut. Ardurenik goibel dut bihotza eta trixtea da nere barneko kantua! Alta ba dut dirua; ahusamenduak ba ditut; radioa, telebixta... ba ditut: ondek juntatzen naute munduko moimenduari, ez naiz bide gune batean galdua. Eta halere eskelaria bezain pobre eta beharretan nabila... Primaderako aro ephelaren lehen phereka. Igande asteri batez egon naiz Pigalle aldeko ostatu aintzin batean, basotra bierra bat hurrupatuz, adixkide bat sahetsean. Ilargia, bere gozoan, agertu zauku platanen artetik keinuka: gurekin zen! Egon gira behar horgo moimenduari, igande asterietako moimenduari, Primaderako aro ephelean, Pigalle aldean, Parise'n. Harat-hunat ibilki ikusi ditugu jendeak: biganazka, hirunazka, saldoan..., beltx ala xuri ala horrail, arraza guzietarik, elhea ezpainetan, irria merke, eskuak eskuetan tinki. Iduri zuten alegera zirela. Bizkitartean ezagun zen heien harpegian halako zimur aire bat: euritzen balu! heien soan halako galdu aire bat: argia ilun gerta baladi! Ibilki ziren gozatzen zuten zorion mementoa ebatsia ukan balute bezala! Sarri, orai bezala, eskelaria bezain pobre eta beharretan, guziak nunbait eta noizbait baratuko dira, barneko kantu trixte baten errepikan ezin antzakatuz... Larruak erreko diote! Nunbait eta noizbait loak hartuko ditu zonbait orenentzat ahantzaraziz eskelariaren barneko marruma.\nBainan eskelari kondizionea ez da galtzen. Uste nuen zerbait banakiela, eskoletan ibiltzearen bortxaz zerbait ikasi nuela: bere senarra edo laguna zuen mozkorra eta laguntzarik gabe utzi dut emazte melerus bat! Xede handietan barna bultatu ditut lagunak eta diruan truk debalde utzi engeiatzeko orduan: geroztik jakina dut preso sartu dituztela! Uste nuen bihotza sendimendu hoberenez apaindua nuela: nere buruaren agertzeaz ez naiz aspertzen! Uste nuen eskuetan zerbait banuela: eskuak hutsak ditut! Ikastuna nintzala... zioten garbiek! Bihotz ona nuela... zioten garbiek! Esku zabala nuela... zioten garbiek! Bideko errautsak zikindu nau: kaskoa, bihotza eta eskuak ditut hutsak! Eskelari bilakatu naiz. Bakarra ote naiz? Eskelari kondizionea dukegu, nik uste, gu baitan poxolu eta ezin onartua. Zeren eta noren eske gabiltzan: nik ote dakita? Hsteko, gure baitan ezin egonak hartzen gaitu, zerbait huts edo eskas kausitzen dugulakoan eta ezin asean girelakoan. Biganazka, hirunazka, saldoan... eta beti eskasian: bilduak ez gaituelakotz betetzen eta emanak ez gaituelakotz husten. Beti eskasian: emaitzan ala hartzean, eman duguna ez dugulakotz eman gei ginduen neurrian, eta menturatzen ginduena etzaukulakotz eskainia bete gintzazken ausarkian. Bainan noiz gira osoki emanak: emaitzan beti poxi bat gordatzen dukegu bertzeetarik ukanarekin ez dezakegu sekulan gaindi gure ohadura!\n...eta giza-amodioaren neurria...\nIkusi nahi nukeena ez dezaketala ikus\nharen soa nitaz haraindian finkatu delakotz!\nSenditu nahi nukeena ez dezaketala sendi\nharen sentsuek nitaz bertze senditu baitute!\nEntzun nahi nukeena ez dezaketala entzun\nharen mintzoa ez baitzaut beharrirat heldu!\nMintzatu nahi nukeena ez dezaketla mintza\nnitaz bertze nahi izan baitu behatu!\nHunki nahi nukeena ez dezaketala hunki\nni hurbiltzen ihes itzali baita!\nNolakoa den geroztik\nEne bihotzeko goibelduta\nNolakoa nik haren gatik\nEta horrek nau erhotzen!\nUtzi daut bakarrik\nGustu kirets hau\nEta gertatzen delarik, uste gabean, zure soa jautzi zaiola begietan barna!, hitz gabeko mintzaira bat abiatu dugula, bien artean! Nolako mundua ez bide zauku harrotzen barnean! Bainan! Hemen naiz: nere izaitearekin, nere bizi moldearekin, nere hautuarekin eta araberako kurutzamenduekin, asmoekin, adixkideekin... Ez dakizu. Eta nik hobeki suma ote dezaket nere soak zu baitan harrotzen duen eta aldean nere soak zu baitan harrotzen duen eta aldean bertze itzul lezaken mundua: zure izaitea, zure bizi moldea, zure hautua eta araberako kurutzamenduak, asmoak, adixkideak...? Eta gertatzen delarik, uste baino barnago sartu zaiola nere soak ziokan amodio elhea (mintzaira ez ote da ardurenik sotik hasten?), eta bigarren hitza izan dela deusik ez dezakegula bat-bertzean piztu amodio izpiak ezagut dezan hunkigiarik, bat eta bertzeak, ixtant hortan, sumatzen baitugu bi mundutan goatzila eta gaudela hetsiak. Orduan lehen soaren lañotasuna ez ote zauku iluntzen? Gure begiak ez ote dira hesten, abiatu solasa ezin segituz, harrotu munduak hetsarazten dauzkigulakotz? Ez gintazke izan bat bertzearentzat, gure barneko munduak, dituen esteka, lokarri eta hautuekin..., debekatzen daukulakotz! Joanen gira... Joanen naiz... Bat eta bertzea joanen gira... bihotzeanberriz ere ezaguturik bizitzeak daukan muga, amodioak daukan nahigabezko neurria. Eta ez duzu jakinen nola nere soaz inguratu zaitudan, ezin erranezko hitzak sortu zaizkiatan eta, ixtant hortan, nola harrotu duzun nere barneko eremua... Ez dut, nik ere, jakinen, zertako bietan, hiruetan, lauetan... zure soaz mintzatu zaizkiatan, uzkur, barna bizkitartean? Ez dut jakinen ez ote duzunez so egin oraino, bortzgarren aldikotz? Bainan galdu naiz saldo anonimoan! Eta, segitu dukezu, zure barne gordean, «anonimo» horrekin abiatu solasa, eta, beharbada, zure barneko mundua izan da inarrosia? Joanen zira. Joanen naiz... Bat eta bertzea joanen gira... gure xenderatik! Eta gerta balakigu berriz kurutzatzea, nolakoa litake zure siegarren soa? Nolakoa nerea? Bainan anonimotasunak ez ote dauku bat eta bertzeari ahantzaraziko nunbait noizbait elgar mintzatu girela? Gure xenderak kurutza ote ditzazkegu? Egin baginitzake... ez ote gindezake gehiago sofri, xenderak kurutza ditzazkegularik, bizitzeak ez ditzazkegulakotz?\nBat, biga, hirur, ...mila\nJoan dira... Joan naiz...\nBakotxa galdu da bere xenderan!\nBat, biga, hirur, ... mila\nIzanen dira beharba\nJoanen dira... Joanen naiz...\nBakotxak segituko du hartu xendera!\nBizitzeak ez ditzakegulakotz batetara!\nBidean: «anonimo» bat?\nSofrikario gerta ditakeela\n... eta goizeko izarra...\nGoazen halere, gure xenderatik, nunbait noiztenka elgar aurki dezakegulako usteak bultaturik. Goazen, eskelaria bezain eskelari, nunbait noizbait goizeko izarrari begira elgar gintzakelako ametsaz hazirik: bat, biga, hirur... saldoan bil gintazke nunbait noizbait goizeko izarrari begira! Holakoetan emaiteak sortzen daukun bozkarioa: ordaindu diotan so goxoa; entzunarazi diotan elhe beroa; sendiarazi diotan hor nintzalako segurtamena. Ixiltasunean, bihotz taupadak ditugula behatzen, batean, elgarren errespetuan... Berrituaak girela xutitzen bat bertzearen betean: bat eta bertzeak eskaini eta hartu dugulakotz bat eta bertzearen hoberenetik; bat eta bertzea izan girelakotz eskelari bat eta bertzearentzat... Bekan bazen bekan, bainan behar zen hartan, elgar ezagutu dugula: gure izenarekin, gure nortasun bereziarekin, gure asmoekin, gure xedeekin, gure egiekin, gure amodioekin... Holakoetan bizitzeak ez ote du sofritzeaz bertze itxurarik?\nBekan bazen bekan\nBainan behar zen hartan\nEskuak hutsak gintuela\nEta goizeko izarrari begira\nBilduak gertatu giren denboran\nEz ote zuen bizia sortzen:\nPARISE'n 1966'ko Primaderan.


Taberna bat baino askoz gehiago - Diario de Noticias de Navarra\nErromako Trastevere auzoaren bihotzean dago kokatuta San Calisto eta film askotan agertu da. Taberna ikonikoak bezero leialak ditu, italiarrak eta atzerritarrak. Izan ere, Erromaren esentzia islatzen du\nane irazabal 06.07.2020 | 21:57\nAurten 51 urte bete ditu Trastevereko San Calisto tabernak. 1969an salmentan zegoen taberna bat erosi zuen Marcello Fortik. A.I.\nGorbatadun enpresari bat, taberna zahar batean sartzen da. Barrara doa, 'espresso' bat eskatzen du eta derrotean edaten du kafea. Serio dago, are gehiago, triste dagoela dirudi. Bat-batean, mutil gazte bat ikusten du marradun kamiseta batekin. Gizonak gaztea ezagutuko balu bezala begiratzen dio. Bera al da gaztetan? Enpresariak gaztearen pausoak jarraitzen ditu eta tabernaren barruko logelara sartzen da. Han, auzoko pertsonaiarik xelebreenekin topo egiten du: makramea egiten ari den emakume bat, telebista zahar baten aurrean dauden bi agure, trago bat edaten ari den emagaldu bat eta auzoko kondesa dotorea. Ametsa ala errealitatea? Biak. La Grande Bellezza filmak Trastevereko San Calisto tabernari egin zion omenaldia da deskribatutako eszena.\n"Hemen posible da kafe bat hartu, kanpoan eseri eta edatekoarekin arratsalde osoa pasatzea. Inork ez zaitu tabernatik botako gehiago kontsumitzen ez duzulako. Erroman ez dago bezeroak hain ongi tratatzen dituen tabernarik!", esan digu Marcello Forti San Calistoko jabeak. Covid-19ak bultzatu duen konfinamenduaren ostean, San Calistoko terraza inoiz baino lasaiago dago. Tabernaren kanpoko mahaietan hainbat kuadrilla daude garagardoak edaten. Taberna barruan, berriz, auzoko betiko agureak ikus daitezke egunkaria irakurtzen. Egoera politikoari buruz eztabaidatzen ari dira eta belaunaldi gazteek pena ematen dietela diote. "Guk gerra osteko berreraikuntza eta boom ekonomikoa bizi genituen. Zuek krisi ekonomikoak besterik ez dituzue pairatu", adierazi dute ardura handiarekin. Barruan dena da zaharra eta dekadentea. Agian hori da San Calistoren xarma. Argazki historikoek bat egiten dute A.S. Roma Futbol taldeko kamisetekin eta bufandekin.\nMarcello harro dago bere lokalaz eta ez da gutxiagorako. San Calistok 51 urte bete ditu. 1969an Marcellok salmentan zegoen taberna bat erosi zuen, eta, 23 urterekin, negozio berriari ekin zion. Bere lema argia izan da orduz geroztik, alegia, "pertsona ona izatea". Hamarkada luzez, San Calistok Erromaren esentzia islatu du. Hasieran, Trastevereko bizilagunak, ikasleak, emagalduak eta artistak izan ziren bezerorik ohikoenak. Auzoko jendea zen. Baina bost hamarkadetan denetatik ikusi du Marcellok: "1980ko hamarkadan, amerikarrek Trastevere 'inbaditu' zuten eta azkenik turista talde handiak jasotzen hasi ginen". Izan ere, Trastevere modako auzoa bilakatu den heinean, betiko negozioak itxi dituzte eta modako lokal aseptikoak nagusitu dira. Trastevereko herritarrek alde egin behar izan dute alokairuko etxeak Airbnb apartamentuak bilakatu direlako. Denek sentitu nahi dute Woody Allenen To Rome With Love filmean daudela.\nHalere, San Calistok beti mantendu du hasierako espiritua. Beste taberna askok ez bezala, Marcellok ez ditu prezioak igo. Izotz-edariek eta etxean egindako izozkiek euro bat balio dute. Horregatik, uste zenaren kontrara, San Calisto ere modako taberna bilakatu da atzerritarrentzat. "Guk berdin tratatzen ditugu bezero guztiak, baina garrantzitsua da betiko lagunak zaintzea. Hasieratik lagundu gintuztenek badakite San Calistok ai-tzitiko taberna bera izaten jarraitzen duela", azaldu du Marcellok.\nBaina pandemiak dena aldatu du. San Calistok hiru hilabete pasa ditu itxita. Kanpotarrek alde egin dute eta turistak ez dira itzuli. Auzoa hutsik dago. Azken urtetan, agintariek trasteveretarrak mespretxatu eta atzerritarrentzako neurriak hartu dituzte. Baina zer egin turismoa desagertzen denean? Marcello arduratuta dago etorkizunarekin: "Egoerak hala jarraitzen badu, ez dakit nola lortuko dugun bizirautea. Betiko erroetara itzuli beharko gara". Pandemiarekin, Erroma erromatarrentzat izatera itzuli da. San Calisto da Trastevereri geratzen zaion azken bastioia.


Erle-argizari - Wikipedia, entziklopedia askea.\nErle-argizaria erleei darien gai horixka eta urtzen erraza da, beren bizilekuko abaraskak egiteko erabiltzen dutena. Osagai nagusiak gantz-azidoen eta kate luzeko alkoholen esterrak dira. Kosmetikogintzan krema, lozio, ukendu eta ezpainetako margoak egiteko erabiltzen da. Horrez gainera, kandelak eta sendagaiak egiteko eta zura, larrua eta metalak irazgaitz bihurtzeko ere baliatzen da. Baimendutako elikagai-gehigarria da (E901).\nOrriaren azken aldaketa: 27 martxoa 2022, 19:03.


Espainiako Medikuntza Prebentiboaren Elkarteak eta Espainiako Esterilizazio Elkarteak salatu dute "erabilera bakarreko" osasun-produktuak berrerabiltzen direla | Consumer\nEspainiako Medikuntza Prebentiboaren Elkarteak eta Espainiako Esterilizazio Elkarteak salatu dute "erabilera bakarreko" osasun-produktuak berrerabiltzen direla\nInkesta baten arabera, zenbait ospitalek sarritan urratzen dute indarrean dagoen legeria kostuak aurrezteko\narabera: Asteartea, 2004ko azaroaren 02a\nEspainiako ospitale eta klinika batzuetan, “erabilera bakarreko” osasun-produktuak berrerabiltzea praktika arrunt bihurtu da, Medikuntza Prebentiboko Espainiako Elkarteak eta Esterilizazioko Espainiako Elkarteak (higienean eta desinfekzioan adituak biltzen dituen elkarte zientifikoa) salatu dutenez.\nEspainiako legeriak espresuki debekatzen du “erabilera bakarreko” produktuak berrerabiltzea. Fabrikatzaileen esku uzten du material medikoa kategoria horretan sartzeko erabakia, eta, erabili ondoren, suntsitu egin beharko luke. Trokreak, kardiologiako kateterrak, protesi batzuk eta endoskopia egiteko materiala “erabilera bakarreko” sailkapen horretan sartzen dira, baina birziklatu egiten dira kostuak murrizteko.\nEspainiako Esterilizazio Elkarteak duela lau urte inkesta bat egin zuen Madrilgo 17 ospitaletan, eta antzeko parte-hartzea izan zuten zentro publiko eta pribatuek. Lehenik eta behin, arlo horretako legeria ezagutzen zuten galdetu zitzaien: publikoen %37,5ek eta pribatuen %28,6k bakarrik ezagutzen zuten. Ondoren, zuzenean galdegin zitzaien, erabilera bakarreko hainbat material berrerabiliz gero: gernu-zundak, baloi- eta hemodinamia-kateterrak, biopsia-pintzak, artroskopia-trokreak edo protesiak.\nOro har, ikastetxe pribatuek publikoek baino gehiago birziklatzen zuten. Kasu batzuetan, hemodinamian erabiltzen ziren kateterrak kasu, proportzioa pribatuetako %100ekoa zen, eta publikoen %62,5. Ospitale pribatuetako belauneko ebakuntzen trokreak ere gehiago birziklatzen ziren (%75), eta publikoen %28,6. Publikoen %75ek, ordea, protesiak birziklatzen zituen, eta pribatuen %14,3k.\n“Erabilera bakarrekotzat” jotzen diren osasun-produktuak berrerabiltzeak ez luke arriskurik sortu behar segurtasun-berme nahikoekin egiten badira. Baina, hain zuzen, horrek kezkatzen ditu Prebentzio Medikuntzako adituak, “oso gutxi baitaude material medikoaren birziklapenaren kalitatea eta segurtasuna bermatzeko moduan. Kontua ez da produktu bat berriz esterilizatzea, baizik eta berriz prozesatzea eta jatorrizko ezaugarri berak berreskuratzea”, dio José Fereres Esterilizazio Klubeko lehendakariak. Fereresen iritziz, “larriena da” produktu horiek birziklatzeko tratamenduak “araurik eta kontrolik gabe egiten direla”.\nMedikuntza Prebentiboko Espainiako Elkarteko lehendakari Vicente Domínguezek ere onartzen du “kontrolik gabeko” praktika arrunta dela. “Ziur zein osasun-produktu birzikla daitezkeen jakin behar dugu, pazienteak arriskuan jar ditzakeen aldaketarik jasan gabe”, adierazi du. Egoera hori ez da Espainiakoa bakarrik. Frantziak eta Italiak ere berariazko legeak dituzte, “erabilera bakarreko” produktu etiketatuak berrerabiltzea galarazten dutenak, eta, hala ere, birziklatu egiten dira.\nEztabaida, oraindik Espainiara iritsi ez dena, Europan eta AEBetan hasi da. Estatu Batuetako osasun-agintariek berrerabiltzea onartu dute ospitaleen presioaren aurrean, baina oso protokolo zorrotzekin.\nberrerabilpen productos-eu Sanitarioak


Argindarraren prezioaren igoerari aurre egiteko talka-neurrien plana aurkeztu die enpresei.\nArantxa Tapia Ekonomiaren Garapen, Jasangarritasun eta Ingurumeneko sailburuak energia-kostu handien ondorioei aurre egiteko talka-neurri zehatzen proposamenak biltzen dituen dokumentu bat aurkeztu die gaur energia gehien kontsumitzen duen industriako klusterretako ordezkariei; neurri horien artean dago Jaurlaritzak energia berriztagarriak sortzeko instalazioetako inbertsioetan parte hartzeko konpromisoa, Euskadiko sektore ekoizleei energia-ekoizpen horiek PPA motako kontratuen bidez eskaintzeko.\nGaur goizean egin duten bileran izan dira, besteak beste, Mikel Amundarain Industriako sailburuordea; Zigor Urkiaga Proiektu Estrategikoen eta Industria Administrazioaren zuzendaria; eta Paperaren Klusterraren, Energiaren Klusterraren, Siderexen, Urtzaileen Elkarteen Federazioaren, ACLIMAren eta AVEQ_KIMIKAren ordezkariak.\nSailburuak zehaztu duenez "zero" zirriborro bat da, "elkarrekin osatu eta denen artean lantzeko". Esan duenez, Jaurlaritzak "ez dio inori leziorik eman nahi, ezta ezer exijitu ere", baizik eta kostu energetiko handien aurrean neurriak proposatzea soilik; izan ere, igoera horrek "bi ondorio" izan ditzake, deskarbonizazioa "motelago" joatea bata, eta enpresei eragitea bestea.\nDokumentu "bizia eta ekarpenei irekia" dela nabarmendu du Tapiak, hiru eskumen-arlotako neurriak biltzen dituena, Euskadik, Espainiak eta Europak "elkar laguntzea beharrezkoa delako".\nProposamen horren arabera, Eusko Jaurlaritzak konpromisoa hartzen du industrian eta bizitoki-sektorean eraginkortasun energetikora begira egindako inbertsioak bultzatzeko. Era berean, autokontsumorako instalazio berriztagarrien edo energia- eta biltegiratze-komunitateen garapena babesten du, eta erosketa bateratuak bultzatzeko proposamena egiten du tentsio baxuko kontsumitzaileentzat.\nGainera, argindar-berriztagarria lortzeko instalazioetan egiten diren inbertsioetan parte hartzeko konpromisoa hartu du Jaurlaritzak, EAEko ekoizleei PPA gisako kontratu motekin eskaini ahal izateko energia hori. Zehaztu denez, neurri horien helburua da kontsumitzaileei "egonkortasun handiagoa ematea jasaten duten energia elektrikoaren kostuan".


Cuencako udaletxea - Wikipedia, entziklopedia askea.\nCuencako Udaletxea hiriko udalaren egoitza da. Hiri harresitu historikoaren Plaza Nagusian dago XV. mendetik baina egungo eraikina 1760-1762 artean altxatu zen. Barroko estiloko Cuencako erain garrantzitsuena da.\n40°04′40″N 2°07′49″W / 40.077864°N 2.130197°W / 40.077864; -2.130197Koordenatuak: 40°04′40″N 2°07′49″W / 40.077864°N 2.130197°W / 40.077864; -2.130197\nAyuntamiento de Cuenca (en)\nXVI. mendearen erdialdean Udaletxea oso egoera kazkarrean zegoen. Horrek zaharberritze handia egitera behartu zien kuenkatarrei. Konponketa hori Pedro de Alviz arkitektoa zuzendu zuen. Mende amaieran Plaza Nagusiaren sarreran zegoen etxea erosi zen baina hori ere lasten txikia gelditu zen; 176an udalatxearen ondoan zegoen beste etxe bat erosi zuten, atxikitzeko. Baina XVIII. mendearen hasieran udaletxea erortzeko arriskuan zegoen eta hustu eta hesitu behar izan zuten. Azkenian, bota egin zuten toki berean udaletxe berria kokatzeko asmoz. 1760 arte lanak ez ziren hasi. Proiektua Jaime Bort arkitektoa egina zen. Borten esanetan proiektuak eraikinaren simetria bilatzen zuen nahiz eta topografikoki oso toki zaila izan. Lorenzo de Santa María lanen zuzendaritza hartu zuen eta 1762an bukatuta zegoen. 1788an eraikina handitzeko beharra ikusi zen eta lana Mateo López arkitektoari enkargatu zioten.\nBarroko estiloan eraikia, oinplanta laukizuzen du, bi gorputzez bai alboetan. Bi alde horiek hain garrantzitsuak dira, dokumentuetan bi udaletxe aipatzen direla. Eraikina hiru solaitu ditu, goikoa behekoa baino altura gutxiagorekin. Atzealdeko fatxadak estilo klasikoagoa du.\nEgun eraikinaren arazo nagusia azpitik igarotzen den errepidea da. Errepide bera alde zahar osoa zatitzen du, Plaza Nagusia barne.\nWikimedia Commonsen badira fitxategi gehiago, gai hau dutenak: Cuencako udaletxea\nAzken aldaketa 4 iraila 2020(e)an, 19:16(e)tan\nOrriaren azken aldaketa: 4 iraila 2020, 19:16.


2017/10/28 @ 08:00 - 2017/11/01 @ 17:00\n1953 eta 1954 urteetako uzten V. topaketa »\nAPILLek, udalaren babesarekin, VIII. Pintxo eta Kazolatxo Mikologiko Ibilbidea antolatuko du. Ospatuko dute urriko 28tik azaroaren 1era. 20 tabernatan aukera emango dute 26 proposamen dastatzeko; 15 pintxo eta 11 kazolatxo.\n2017/10/28 @ 08:00\n2017/11/01 @ 17:00


Patxi Usobiagak irabazi du Durangoko Masterra • ZUZEU\nPatxi Usobiagak irabazi du Durangoko Masterra\nPatxi Usobiaga, Jacob Schubert (ezkerrean) eta Chris Sharma (eskuinean)\nUsobiagarekin batera Jacob Schubert-ek eta Chris Sharmak osatu zuten Dur&GO Masterreko podiuma. Schubert eta Usobiaga izan ziren bideko gunerik zailena gainditu zuten bakarrak. Sharmak antolatzaileek wild cardaren bidez finalerako sailkatu izana justifikatu zuen. Abiadura probetan ez da hain abila, baina arroketako eskaladari parekatzen zaion erronka bat jartzen diotenean bere saltsan aurkitzen da.\nAntton Zabala eta Gorka Karapeto (herenegun kanpoan geratu arren, antolatzaileek finalean sartu zuten merituak egin zituela iritzita) ondo aritu ziren, baina biek ere eman zutena baino gehiago eman zezaketen. Eskaladan, ordea, huts txiki batek heldulekua galduarazten badizu, ez dago bigarren aukerarik. Biak ere penatan geratu ziren. Mikel Ziarrusta bigarren euskalduna izan genuen zazpigarren tokian.\nEmakumeetan finalisten erdiak iritsi ziren goraino. Irabazlea erabakitzeko lau eskalatzaileak gizonentzako eratutako bidean lehiatu ziren. Denek ere txukun aritu arren, Mina Marcovic-ek meritu osoz irabazi zuen. Bigarren geratu zen 16 urteko Johanna Ernst eta hirugarren Angela Eiter.\nGiro ezinhobean jokatu ziren finalak. Erruz hurreratu zen jendea Euskal Herri osotik. Antolatzaileak sailkatzen faseko asistentziarekin pozik bazeuden, zer esanik ez atzokoarekin: “Ikaragarria da. Berriz ere argi geratu da Euskal Herrian eskaladak ikusmin handia sortzen duela”, adierazi zuen Inaki Erdoiza Dur&Goko antolatzaileetakoak.\nFinaleko irudi gehiago\nDur&Go, Eskalada, Patxi Usobiaga


252 hizkuntza hedatua bildua\nEreserkia: Gloria al Bravo Pueblo\nCoat of arms of Venezuela (en)\n912.050 km² (32.)\nPico Bolívar (4.978 m)\nLagunillas (en) (−12 m)\nKolonbia, Brasil, Guyana, Dominikar Errepublika, Trinidad eta Tobago, Saint Kitts eta Nevis, Dominika, Santa Luzia, Saint Vincent eta Grenadinak, Grenada, Herbehereetako Erresuma, Ameriketako Estatu Batuak, Frantzia eta Erresuma Batua\nNicolás Maduro (eztabaidatua)\nJuan Guaidó (eztabaidatua)\nNational Assembly of Venezuela (en)\nSupreme Tribunal of Justice of Venezuela (en) eta Supreme Tribunal of Justice of Venezuela in exile (en)\n28.515.829 (2019) (44.)\n31,27 bizt/km² (181.)\nmestizos in Venezuela (en) , Venezuelan of European descent (en) , Afro Venezuelans (en) , indigenous peoples in Venezuela (en) , Arab Venezuelan (en) , Lebanese Venezuelan (en) , Chinese Venezuelan (en) , Japanese Venezuelan (en) , Koreans in Venezuela (en) eta Indians in Venezuela (en)\nVenezuelan Sign Language (en)\ngaztelania, Colonia Tovar (en) , Maku language of Roraima (en) , Sanumá (en) , Wayuu (en) , Ninam (en) , Warekena (en) , Tamanaku (en) , Yavitero (en) , Yukpa (en) , Japreria (en) , Guahibo (en) , Baré (en) , Paraujano (en) , Baniwa (en) , Cumanagota (en) , Sapé (en) , Barí (en) , Cuiba (en) , Baniwa of Guainia (en) , Pemon (en) , Hodï (en) , Ye'kuana (en) , Yaruro (en) , Playero (en) , Puinave (en) , Maco (en) , Yanomamö (en) , Mandawaca (en) , Piapoco (en) , Piaroa (en) , Venezuelan Sign Language (en) , Macushi (en) , Panare (en) , Arutani (en) , Carib (en) , Warao hizkuntza, Nheengatu (en) , Curripaco (en) , Pémono (en) , Yabarana (en) , Chaima (en) , Akawaio (en) eta Mapoyo (en)\n482.359.318.767,7 US$ (2014)\n15.692 US$ (2014)\n543.891.068.685 nazioarteko dolar (2014)\n17.694,202 nazioarteko dolar (2014)\n−18 % (2018)\n9.794.062.064 US$ (2017)\n1.698.844,2 % (2018)\n1811 Venezuela Declaration of Independence (en)\n: America/Caracas (en)\n2.1 Klima eta landaredia\n3.1 Venezuela burujabea\n5.1 Hiri garrantzitsuenak\n7 Venezuelar ezagunak\n1498an Kristobal Kolon Pariako golkora iritsi zen. Espainiako Errege Katolikoei idatzitako gutun batean lur haiei Graziazko Lurrak deitu zien, eta ezizen hori gaur ere erabiltzen da Venezuela izendatzeko.\nHurrengo urtean Alonso de Ojedak gidaturiko espedizio batek kostaldea zeharkatu zuen Maracaiboko aintziraren uretaraino, Paraguaná eta Guajira penintsulen artean. Ibilbide horretan añú indiarren etxolak ikusi zituzten, uraren gainean eraikiak. Eraikin horiek Ameriko Vespuziori Venezia gogora ekarri zioten, Piero de Mediciri bidalitako gutun batean esaten zuen moduan. Horregatik Venezuela izena eman zion golko horri eta, gero, herrialde osoari.\nSakontzeko, irakurri: «Venezuelako geografia»\nVenezuela Ipar Hemisferioan dago, nahiz eta hegoaldeko muturra ekuatoretik oso hurbil egon. Hiru alderdi nagusi bereiz daitezke Venezuelako lurraldean: iparraldeko mendi gazteak (Andeak eta Kostaldeko mendilerroa), Guyanako lur-krosko zaharra eta, bien artean, Orinoko ibaia (2.063 km) zeharkatzen duen Los Llanos sakana.\nVenezuelako Andeak bi adar nagusitan daude banatuak. Batak, Perijako mendilerroak, ipar-mendebaldeko muga egiten du Kolonbiarekin eta Mana Tara mendian du gailurra (3.370 m). Besteak, Cordillera de Méridak, herrialdeko mendirik garaiena du: Bolivar mendia (5.002 m). Bi mendikate horien artean Maracaiboko aintzira dago (50.000 km²), hondoan munduko petrolio-hobi handienetakoa duena. Kostaldeko mendilerroa Andeen 700 kmko luzapena da. Bi mendilerro paraleloz osatua da, eta bien arteko sakanean Valenciako aintzira (364 km²) eta herrialdeko hiri nagusietako batzuk ditu. Beste era bateko egitura dute, berriz, Lara eta Falcon estatuek, Ande mendien iparraldean, mendi apalez (Socopo, 1.604 m) eta ibarrez osatuak.\nLos Llanos sakan ia lauak lurralde osoaren heren bat hartzen du Ande mendien eta Ozeano Atlantikoaren artean. Orinoko ibaiak eta Andeetatik iristen zaizkion adarrek ureztatzen dute. Orinokoren eskuinaldeak Guyanako egitura orografiko zaharraren muga egiten du. Ibai horren eskuinaldeko adarren higadurak agerian utzi ditu granitozko haitz handiak, tepui deituak, gainaldeko sabanako zelaian nabarmentzen direnak (Auyan-Tepui, 2.500 m). Guyanako Curipira, Parima eta Pacaraimako mendikateek Orinoko eta Amazonas ibaien banalerroa eratzen dute, eta Venezuelaren eta Brasilen arteko muga egiten. Pacaraimako mendikateko Roraima mendia da alderdi horretako gailurra (2.810 m).\nKostaldea 2.813 km inguru luze da, hautsia da eta, handik hurbil, Venezuelaren mendean dauden uharteen artean, Margarita uhartea da handiena (920 km²). Bestalde, gaur egun Guyana estatuaren mendean dagoen zati handi bat, Esekibar Guyana hain zuzen ere, beretzat eskatzen du Venezuelak.\nKlima ekuatoriala du hegoaldean eta tropikala erdialdean eta iparraldean. Hegoaldean euri asko izaten da urte osoan, eta baso tropikalak estaltzen du lurraldearen parte hori. Llanosen ez da euririk abendutik apirilera, eta sabanako landaredia hazten da, zuhaitzak ibaietako ertz hezeetan baino ez baitira izaten. Iparraldean mendiek zerikusi handia dute klimaren gorabeheretan, ez baitiote haizeari sartzen uzten. Hala, iparraldeko behealdeko lurrak oso beroak eta lehorrak dira. Hori dela eta, jende gehiena 1.000-2.000 m arteko altitudean bizi da. Euri-sasoian (ekaina-azaroa) ibaiek gainezka egiten dute, eta lurraldeko behealdeak urpean geratzen dira.\nSakontzeko, irakurri: «Venezuelako historia»\nKristobal Kolon 1498an iritsi zenean, karibeak bizi ziren gaur egungo Venezuelako lurraldean. Hurrengo urtean Ameriko Vespuzio italiar itsasgizonak «Venezia txikia» (Venezuela) izena eman zion lurraldeari. Lehenengo espedizioen ondoren, espainiarrek garrantzi handiagoa eman zioten ekialdeko uharteetako perlen arrantzari lurraldea konkistatzeari baino.\n1528an, Karlos V.a erregeak Welser etxeko alemaniar bankariei saldu zizkien lurraldea esploratzeko eta konkistatzeko eskubideak, baina haiek, bilduko zutela uste zuten urrea eta harribitxiak aurkitu gabe, 1546an joan ziren. Mende horretako erdialdean eraiki zituzten espainiarrek herri nagusiak. 1567an Diego de Losada konkistatzaileak karaka indiarrak bizi ziren lurraldea mendean hartu eta Santiago de Leon de Caracas hiria sortu zuen, urte batzuk geroago hiriburu izendatu zutena. XVII. mendearen bigarren erdian nekazaritza bultzatu zen baina, hala ere, lurraldeak oso aurrerapen txikia egin zuen XVIII. mendea arte.\n1718an Granada Berriko Erregeorderriaren administraziopean geratu zen lurraldea. 1721ean, Filipe V.ak Caracasko Unibertsitatea sortu zuen eta, zazpi urte geroago, Caracasko Gipuzkoar Konpainiari eman zion merkataritzaren monopolioa (kakaoa, tabakoa, kafea, anila, kotoia, azukre-kanabera), kontrabandoa eta itsaslapurrak kentzeko baldintzapean. Konpainiaren jarduerak istilu eta matxinada franko piztu zituen. 1781ean merkataritza-harreman askeetarako dekretua onartu zen. Gipuzkoar Konpainiak monopolioa galdu eta 1784an desegin zen.\nBien bitartean, Estatu Batuen independentziak, Europako ideia liberalen hedapenak, kreole ilustratuen eta espainiarren monopolioak eta kaltetuen interes ekonomikoen eraginak burujabetasunaren beharra nabarmendu zuten. XVIII. mendearen bukaerako matxinada batzuen ondoren, 1806an hasi zen, Francisco de Mirandaren gidaritzapean, independentziako gerra, Simón Bolívar Askatzaileak 1821ean ia lurralde osoa hartzea lortu zuen arren 1823an espainiar erregezaleen armada guztiz menderatu zuten arte bukatu ez zena. Venezuela, 1819az gero Kolonbia Handiaren barruan zegoena (gaur egungo Venezuela, Kolonbia, Panama eta Ekuador), 1829an banandu eta burujabe egin zen.\nVenezuela burujabea[aldatu | aldatu iturburu kodea]\n1848. urtea arte, oligarkia kontserbadorearen mende egon zen Venezuelako gobernua. José Antonio Páez jeneralaren lehendakaritzapean (1830-1835 eta 1839-1844) gerra-urteek hondatutako ekonomiak hobera egin zuen, kakaoaren eta kafearen esportazioan oinarritua. 1830ean konstituzio bat eman zuen, boto-eskubidea handikiei baino uzten ez ziena eta esklabotasuna onartzen zuena.\n1840an Alderdi Liberala sortu zen, botoa emateko eskubidea zabaltzea eta esklabotasuna debekatzea eskatu zituena besteak beste. Kontserbadoreen eta liberalen edo federalisten arteko tirabirek baldintzatu zuten XIX. mendeko politika. Biltzar konstituziogilea egin zen Valencian, baina federalistek ez zuten onartu han eman zen konstituzioa. Egoera horrek bost urteko gerra zibila ekarri zuen (1859-1863). Azkenean federalistak atera ziren garaile, eta 1864an egin zen konstituzioan Venezuelako Estatu Batuak izena ezarri zitzaion herrialdeari.\n1870ean Antonio Guzmán Blancok hartu zuen lehendakaritza eta, 17 urtean zehar diktadore gisa gobernatuz, erreforma politiko sozialak egin eta ekonomia modernizatzea lortu zuen. Haren ondorengo gobernualdiak ere diktadoreen eskuetan ziren: Joaquín Crespo (1892-1898), Cipriano Castro (1899-1908), Vicente Gómez (1908-1915 eta 1922-1929).\nRafael Calderak (1969-1974), herrialdea baketu nahian, amnistia eman zien armak utzi zituzten gerrillariei. Carlos Andrés Pérezek (1974-1979) petrolioaren eta burdin meen nazionalizazioa bideratu zuen, eta herrialdearen industrializazioa sustatu. Nolanahi ere, urte horietako aberastasuna gehiegizko kontsumoan eta ustelkerian galdu ziren. Egoera horri aurre egiteko, Luis Herrera Campinsek (1979-1984) gastu publikoa gutxitzearen aldeko politika egin zuen, eta Jaime Lusinchik (1984-1989) eta, batez ere, Carlos Andrés Pérezek (1989-1993) neurri ekonomiko gogorrak hartu zituzten (pribatizazioa, gasolinaren eta garraioen prezioaren igoera).\n1992an militar talde bat, Francisco Arias buru zuela, saiatu zen Carlos Andrés Pérez presidentea kargutik kentzen, baina ez zuten beren asmoa bete. Hala ere, egoera hark nabarmen utzi zituen administrazioaren ustelkeria eta ekonomiaren krisia. Bai Arias bai Hugo Chávez komandantea, atxilotuak biak, Mugimendu Bolivartar Iraultzaileko kide ziren. Borroka ugari izan ziren, eta defentsa-ministroak 51 militar zaurituta zeudela eta 19 hil zirela adierazi zuen. Estatu-kolpearen egunean bertan, presidenteak konstituzioaren bermeak indargabetu zituen: bilerak debekatu zituen, prentsa-askatasunak mugatu zituen eta hainbat herritar atxilotzea agindu zuen. Salbuespen gisa, ordea, irakaskuntzako sindikatuekin negoziatzea onartu zuen. Egun gutxira, Pérez presidenteak salbuespen-neurriak bertan behera utzi zituen. Hala eta guztiz ere, tirabira politikoek aurrera jarraitu zuten, eta Errepublikako presidenteari kargua uzteko eskatu zitzaion. Krisiaren larritasunaz jabetuta, Pérezek erreferendum bat egitea erabaki zuen Konstituzioa berritzeko.\n1992ko urtearen amaieran beste estatu kolpe saio bat izan zen. Garai horretan izan ziren gobernadore, alkate eta biltzar legegilerako hauteskundeetan, gobernuko alderdiak 22 estatutatik 7tan baino ez zuen garaipena lortu. 1993an Carlos Andrés Pérez presidentea kargutik kendu zuten diru publikoa erabiltzearen salaketapean. Haren ordez Ramón José Velásquez jarri zuten. 1993. urtearen amaieran izan ziren hauteskundeak Rafael Calderak (1969-1974 bitartean presidente izandakoa) irabazi zituen. Hauteskunde haietan abstentzioa40 izan zen. 1980ko hamarkadaren amaieran, Caracas bortizkeria handieneko hiria izan zen Hego Ameriketan, eta segurtasun faltak gorantz jarraitu zuen: 1995ean Caracasko biztanleen %10ek, gutxi gorabehera, armak zituela esan zen. 1994. urtetik aurrera ekonomia- eta finantza-krisiak larriagotu egin ziren. Caldera presidenteak ondasun mugiezinen, jabetza pribatuaren eta merkataritzaren gaineko konstituzioaren bermeak indarrik gabe utzi zituen. Bestalde, atzerrirako bidaiak mugatu zituen eta baita biltzeko eskubidea ere. Biltzarrak eskubide horiek berriz adieraztearen alde eman bazuen ere botoa, presidenteak mugak jarri zituen kapitala atera ez zedin eta espekulaziorik gerta ez zedin. 1995ean gobernuak atzerriko inbertsioak erakartzeko egin zituen ahalegin guztiak alferrekoak izan ziren eta, azkenean, petrolioa ekoizteko bertakoei eta atzerritarrei aukera berdinak ematea erabaki zuen gobernuak. 1997an hainbat ekonomia erreforma jarri zen abian, industria elektrikoen pribatizazioa, aluminioa eta burdinarena, sistema judizialaren berrikuntza, eta finantza publikoen antolakuntza berria. 1998an Venezuelak, Saudi Arabia eta Mexikorekin batera, eguneko petrolio-ekoizpena txikitzea erabaki zuen, upelaren prezioa igoarazteko asmoarekin.\n1998an, Hugo Chávez (hainbat estatu-kolpetan buruzagi izandakoa) hautatu zuten lehendakari (botoen %56,5). Polo Patriótico zeritzan alderdien batasun baten buru aurkeztu zen hautagai Chávez eta, ideia sozialista lausoak adieraziz eta jarrera populista erakutsiz, konstituzio berri bat egitea zen haren helburu nagusia, berak Bolivartar Iraultza esaten zion proiektuaren barnean. Konstituzio berria 1999an onartu zen erreferendumean. 1999ko abenduaren 16an euriteek 30.000 hildako baino gehiago eragin zituzten Karibe aldeko estatuetan (Vargasen bereziki).\n2001ean, lurren administrazioari buruzko lege batzuk eman ondoren liskar handiak izan zituen oposizioarekin, eta, azkenean, lanuzte-deialdia egin zuten sindikatu nagusietako batek eta enpresaburuen ganberak. 2002an, protesta handiak egin ziren Chávezen aurka. Manifestazio baten ondoren, tiroak izan ziren eta bi aldeetako hildakoak izan ziren. Oposizioak eta gobernuak elkarri egotzi zioten gertatutakoaren errua. Kolpe militar batek Chávez espetxeratu eta Pedro Carmona enpresaburua izendatu zuen lehendakari, baina berehala hartu zuen oposizioak hura diktadoretzat, eta handik bi egunera Chávez berriz izendatu zuten lehendakari, haren jarraitzaileek erreakzionatu, hura askatu, Carmona boteretik egotzi eta Chávezi itzuli baitzioten agintea. Oposizioak greba orokorrera deitu zuen eta, 2004an, erreferendum bat eskatu zuen Chávez agintetik botatzeko, baina erreferendumak Chávezi eman zion garaipena, nahiz oposizioak iruzurra salatu zuen.\nChávezek joera ezkertiarra zuen. XXI. mendeko sozialismoa esaten zion berak bere programari eta garapenerako eta gizarte-laguntzako programak sortu zituen. Inperialismoaren eta Estatu Batuen etsai agertu zen, eta Kuba, Iran, Siria, Errusia eta Txinaren adiskide.\n2006an Chávez berriz aukeratu zuten lehendakari. Konstituzioa aldatuko zuela agindu zuen, hainbat erreforma ekonomiko egiteko eta lehendakaritza mugagabea ezartzeko, besteak beste. RCTV telebista-katea ixtea agindu izanak protesta handiak sortu zituen eta bultzada handia eman zion Chávezen aurkako ikasle-mugimenduari. 2007an egin zen konstituzioa aldatzeko erreferenduma, baina Chávezek galdu egin zuen, eta ezin izan zituen bere asmoak bete. 2009ko otsailean, Chávezek konstituzioa aldatuz agintaldi mugagabea lortzeko beste erreferendum batera deitu zuen, eta irabazi egin zuen.\n2012ko urriaren 7an Chavezek hirugarrenez irabazi zituen Presidentetzarako hauteskundeak. Baina, kargua hartzeko astirik izan gabe, 2013ko otsailaren 18an hil zen, minbiziak jota.\nEtniak: mestizoak, % 69; zuriak, % 20; beltzak, % 9; indiarrak, % 2. Erlijioa: katolikoa, % 91,7; besteak, % 8,3. Venezuelako biztanleak indiarren, europar kolonizatzaileen eta Afrikatik lan egitera eramandako beltz esklaboen ondorengoak dira. Europar etorkinen olde handienak (gehienak espainiarrak, italiarrak eta portugaldarrak ziren) XIX. mendean zehar, 1920. urte inguruan (petrolioa aurkitu zenean) eta Bigarren Mundu Gerran izan ziren. Gaur egun, ordea, kolonbiarrak eta perutarrak dira gehienbat kanpotarrak. Biztanleriaren hazkundea handia izan da; 1958an, 5 milioi lagun bizi ziren Venezuelan; 1999an, berriz, 23 milioi inguru. Hala, 15 urtetik beherakoak dira venezuelarren % 36. Paludismoa desagertzeak eta osasunaren inguruan egindako inbertsioek ekarri dute heriotza-tasa jaistea. Biztanleen % 85 inguru iparraldeko hirietan bizi da.\nVenezuela: biztanle gehien duten udalerriak\nMaracaibo 1 Caracas Hiriburu-Barrutia 5.298.364 11 Cumaná Sucre 374.706\n2 Maracaibo Zulia 2.450.599 12 Barinas Barinas 355.413\n3 Valencia Carabobo 2.044.323 13 Cabimas Zulia 300.000\n4 Barquisimeto Lara 1.478.733 14 Punto Fijo Falcón 277.017\n5 Maracay Aragua 1.426.606 15 Puerto la Cruz Anzoátegui 272.231\n6 Ciudad Guayana Bolívar 851.071 16 Guarenas Miranda 264.290\n7 San Cristóbal Táchira 628.627 17 Los Teques Miranda 251.466\n8 Maturín Monagas 472.909 18 Mérida Mérida 250.303\n9 Barcelona Anzoátegui 465.989 19 Ciudad Ojeda Zulia 245.283\n10 Ciudad Bolívar Bolívar 380.953 20 Guanare Portuguesa 220.143\nSakontzeko, irakurri: «Venezuelaren banaketa administratiboa»\nVenezuela errepublika federala da, hiru motako banaketarekin: 23 estatu, hiriburu-barruti bat (Caracas barne) eta 72 menpekotasun eremu (uharteak, gehienak biztanle gabeak). Gainera, Venezuelako estatuak Guyanako Guayana Esequiba delako lurraldea beretzat eskatzen du.\nGuárico San Juan de los Morros Menpekotasun eremuak1 El Gran Roque\n1 Menpekotasun eremuak ez dira estatuak, baizik eta dibisio administratiboak.\nVenezuelar ezagunak[aldatu | aldatu iturburu kodea]\nSimón Bolivar liberatzailea.\nAndrés Galarraga, beisbolaria\n↑ Tragedia de Vargas: El día que la montaña avanzó hasta el mar Diariolavoz.net\n↑ Hugo Chavezen une gogoangarrienak Eitb.com\n↑ (Gaztelaniaz) Ciudades de Venezuela. .\nCentro Vasco Venezolano de Valencia-Carabobo[Betiko hautsitako esteka]\nBNF: 119457375 (data)\nOpen Library: OL130565A\nOrriaren azken aldaketa: 3 iraila 2021, 19:19.


PAILAZOAK SAN FERMIN PEÑAN | elinberri\nPAILAZOAK SAN FERMIN PEÑAN\n2018. abenduak 21 Albisteak, AUZOKIDEAK, San Fermin Peña\nHurrengo ostirala, abenduak 28, arratsaldeko 17.00etan Iruñean Arrosadiako San Fermin Peñan POPI TA ZARRATRAKO PAILAZOAK bisitan izango ditugu (elebiz). Txiki, haur, gazte eta helduen barreak sustatzeko!!!\nTxikientzat askaria eta txokolotea izanen da, gazte eta helduentzat frito potea 2 eurotan. Barran ateratzen den dirua PAYASOS TERAPEÚTICOS DE CUBA elkartera bidaliko da laguntza moduan.\nZuek eta zuen inguruko lagunak parte hartzera gonbidatzen zaituztegu, sarrera muxutruk!!!!


Joan IV.a - Wikipedia, entziklopedia askea.\n72. Aita santu\n640ko abenduaren 27a - 642ko urriaren 12a (egutegi gregorianoa)\n← Severino - Teodoro I.a →\nErroma, 642ko urriaren 12a (41/42 urte)\nJoan edo Joanes IV.a (Dalmazia, ? - † ?, 642ko urriaren 12a) Eliza Katolikoaren 72. Aita Santua izan zen 640 eta 642 urteen bitartean. Eslaviarrek bere jaioterria konkistatu zutenez, bertako politikan hartu zuen parte.\nWikimedia Commonsen badira fitxategi gehiago, gai hau dutenak: Joan IV.a


Brad Pitt - Wikipedia, entziklopedia askea.\n3.2Urrezko Globo Sariak\nShawnee (Oklahoma), 1963ko abenduaren 18a (58 urte)\nJennifer Aniston (2000ko uztailaren 29a - 2005eko urriaren 2a)\nAngelina Jolie (2014ko abuztuaren 23a - 2019ko apirilaren 12a)\nShiloh Nouvel Jolie-Pitt (en)\ntelebista-aktorea, zinema aktorea, zinema ekoizlea, film-zuzendaria, ahots-aktorea, modeloa, executive producer (en) eta telebista-ekoizlea\nBoston Society of Film Critics Award for Best Actor (2011) : Moneyball\nBroadcast Film Critics Association Award for Best Cast (2010) : Inglourious Basterds\nNational Society of Film Critics Award for Best Actor (2011) : Moneyball, The Tree of Life\nNew York Film Critics Circle Award for Best Actor (2011) : Moneyball, The Tree of Life\nPhoenix Film Critics Society Award for Best Cast (2009) : Inglourious Basterds\nSan Diego Film Critics Society Award for Best Performance by an Ensemble (2009) : Inglourious Basterds\nGolden Globe Award for Best Supporting Actor – Motion Picture (1996) : 12 Monkeys\nRembrandt Award (2010) : The Curious Case of Benjamin Button\nSaturn Award for Best Supporting Actor (1996) : 12 Monkeys\nScreen Actors Guild Award for Outstanding Performance by a Cast in a Motion Picture (2010) : Inglourious Basterds\nFilm onenaren Oscar Saria (2014) : 12 Years a Slave\nUrrezko Globo Sariak (1996)\nBritish Academy Film Awards (2014)\nVolpi Cup for Best Actor (2007)\nAktoreen Sindikatuaren Sariak (2010)\nTaldeko gizonezko aktore onenaren Oscar Saria (2020) : Once Upon a Time in Hollywood\nFilm onenaren Oscar Saria : The Big Short\nFilm onenaren Oscar Saria : 12 Years a Slave\nGizonezko aktore onenaren Oscar Saria : Moneyball\nGizonezko aktore onenaren Oscar Saria : The Curious Case of Benjamin Button\nFilm onenaren Oscar Saria : Moneyball\n(1996) : 12 Monkeys\n(2010) : Kick-Ass\nBrad Pitt (Shawnee, Oklahoma, 1963ko abenduaren 18a)  estatubatuar aktore, ekoizle eta gizarte ekintzailea da.\nBizitza ibildidea[aldatu | aldatu iturburu kodea]\n2005. urtetik aurrera Angelina Jolie aktorearekin ezkonduta bizi zen baina 2016. urtean banandu ziren. Aurretik Jennifer Aniston aktorearekin (2000-2005) ere ezkonduta egon zelarik. Ezagutzen zaizkion aurreko beste bikotekide batzuk Gwyneth Paltrow eta Juliette Lewis aktoreak izan dira.\nBere benetako izena Willian Bradley Pitt da, baina jende gehienak Brad Pitt deitzen du. Brad Pitt, Shawneen (Oklahoman) jaio zen, baina jaio eta gero bere familiarekin, hau da, bere gurasoekin (Jane eta Willian) nahiz bere anaia eta bere arrebarekin (Doug eta Julie), Springifieldera (Missourira) joan zen. Brad Pittek, Kickapoo eskolan ikasten zuen eta bertan, kirol desberdinak praktikatzen zituen, adibidez, golfa, tenisa eta igeriketa ikasle taldeetan (Key eta Forensics). Honetaz gain, mahai-inguruetan eta musikaletan ere parte hartzen zuen. Brad, 1982an Missouriko Unibertsitatera joan zen, kazetaritza eta publizitatea ikastera, baina unibertsitateko titulua bi aste hartu baino lehen, dena uztea erabaki zuen, Los Angelesetara antzerki klaseak jasotzeko, berarentzat zinema eta antzerkia benetako grina ziren eta).\nBrad Pitt ile motzarekin.\nFamatu bihurtu baino lehen, lan desberdinak egiten zituen, esate baterako, gidari bezala edo maskota bezala (oiloa jatetxe batentzat). 1897an, zineman agertu zen lehenengo aldiz , baina zoritxarrez, aukera hartan ez zen kredituetan agertu .Gero, Brad telesailak egiten hasi zen, adibidez, Dallas, Comando Especial eta abar, film desberdinak ere egiten zituen (Thelma & Louise, Johnny Suede, Cool Word, Ibaiak Darrai), baina arrakasta ez zen heldu 1994 arte, Elkarrizketa Banpiroarekin: Banpiroaren Kronikak filmarekin. Film horren ondoren, film askoz gehiago egin zituen , Udazkeneko Kondairak, Seven, 12 Tximino , Zazpi Urte Tibeten, etab. Laburbilduz, gaur egun esan daiteke Brad aktore eta zine ekoizle errekonozitua dela.\nBere bizitza pribatuari dagokionez, esan daiteke 2000an Jennifer Anistonekin ezkondu zela eta 2005ean banandu zirela. Urte berean, Angelina Jolierekin harreman bat hasi zuen eta berarekin 6 seme-alaba dauzka, eta hauek dira hain zuzen: Maddox, Pax, Zahara, Silo, Knox, Viviene.\n1987 No Way Out Festako ofiziala\n1987 No Man's Land Zerbitzaria\n1987 Less Than Zero Parrandazalea\n1987 Growing Pains Jeff Atalak: "Who's Zoomin' Who?"\n1987 to 1988 Dallas Randy 4 atal\n1988 21 Jump Street Peter Atala: "Best Years of Your Life"\n1987 Head of the Class Chuck Atala: "Partners"\n1987 Freddy's Nightmares Rick Austin Atala: "Black Tickets"\n1990 The Image Kamaralaria Telefilma\n1990 Too Young to Die? Billy Canton Telefilma\n1990 Glory Days Walker Lovejoy 6 atal\n1992 Cool World Frank Harris detektibea\n1997 The Dark Side of the Sun Rick\n1998 Meet Joe Black Joe Black/Kafetegiko gizona\n1999 Being John Malkovich Bere burua antzeztuz Kameoa\n2001 Friends Will Colbert Atala: "The One with the Rumor"\n2002 Full Frontal Bere burua antzeztuz\n2002 Confessions of a Dangerous Mind Brad, 1. ezkongabea\n2003 Sinbad: Legend of the Seven Seas Sinbad Ahotsa\n2003 Abby Singer Bere burua antzeztuz Kameoa\n2004 Troy Akiles\n2007 The Assassination of Jesse James by the Coward Robert Ford Jesse James\n2008 The Curious Case of Benjamin Button Benjamin Button\n2009 Inglourious Basterds Aldo Raine tenientea\n2010 Megamind Metroko gizona Ahotsa\n2011 The Tree of Life O'Brien jauna\n2012 Cogan's Trade Jack Cogan\n2012 World War Z Gerry Lane\n2018 Deadpool 2 Vanisher Kameoa\n2019 Ad Astra Major Roy McBride\n1995 Taldeko gizonezko aktore onenari 12 Monkeys Izendatua\n2008 Gizonezko aktore onenari The Curious Case of Benjamin Button Izendatua\n2011 Gizonezko aktore onenari Moneyball Izendatua\nFilm onenari (ekoizlea) Izendatua\n2013 Film onenari (ekoizlea) 12 Years a Slave Irabazle\n2015 Film onenari (ekoizlea) The Big Short Izendatua\n2019 Taldeko gizonezko aktore onenari Once Upon a Time in Hollywood Irabazle\n1994 Gizonezko aktore onenari - Drama Legends of the Fall Izendatua\n1995 Taldeko gizonezko aktore onenari 12 Monkeys Irabazle\n2006 Taldeko gizonezko aktore onenari Babel Izendatua\n2008 Gizonezko aktore onenari - Drama The Curious Case of Benjamin Button Izendatua\n2011 Gizonezko aktore onenari - Drama Moneyball Izendatua\nFilm onenari - Drama (ekoizlea) Izendatua\n2013 Film onenari - Drama (ekoizlea) 12 Years a Slave Irabazle\nMinisaila edo Telefilme onenari (ekoizlea) The Normal Heart Izendatua\n2015 Film onenari - Komedia edo musikala (ekoizlea) The Big Short Izendatua\n2018 Film onenari - Komedia edo musikala (ekoizlea) Vice Izendatua\n↑ a b «Brad Pitt Biography : People.com» web.archive.org 2016-03-03 (Noiz kontsultatua: 2020-02-25).\n↑ (Gaztelaniaz) Sandoval, Pablo Ximénez de. (2016-09-23). «Angelina Jolie y Brad Pitt se separan» El País ISSN 1134-6582. (Noiz kontsultatua: 2020-02-25).\n↑ «Brad Pitt Biography : People.com» web.archive.org 2016-03-05 (Noiz kontsultatua: 2020-02-25).\n(Ingelesez) Brad Pitten IMDBko fitxa\n(Ingelesez) Brad Pitten zaletu eta jarraitzaileen webgunea\nMultimedia: Brad Pitt\nBNF: 135072460 (data)\nOrriaren azken aldaketa: 11 ekaina 2022, 17:32.


Goian bego Nafarroako Kutxa - - euskalerriairratia.eus\nJokin Castiella 2021-05-21 12:39\n100 urte bete dituen urte honetan zendu da Nafarroako Kutxa. Bere ibilbidearen azken pausoak Fundazio makuluarekin egin arren, bazirudien oraindik ere banketxe izaera pittin bat bazuela. Gainbehera hala ere aspaldi hasi zuen, 2008ko krisialdi ekonomikoak bultzatuta emandako pausoen norabidea oker aukeratu zuenean. Bera bezalako beste kutxa xumeekin elkartu eta hasi zuen zorigaiztoko abentura, Ikaroren antzera eguzkitik gertuegi hegan egin nahi eta berehala ohartuz aukeratutako hegoek ez zutela askotarako balio.\nDerrigorrean ikasi zuen arrain handiak arrain txikia jaten duela eta Banca Cívikako arratoi buru harro izatetik Caixabankeko lehoi buztan izatera pasa zen. Eta orain buztanetik behera darionaren mailan geratu da Bankiaren etorrerarekin.\nBizitzaren esparru guztietan funtsezkoa da norberak bere burua ezagutzea eta dagokion tokia zein den jakin eta aukeratzea. Kutxa xume herrikoia zuzentzen zutenek jakin beharko lukete bere mugak zeintzuk ziren, oinak lurrean mantendu eta egindakoa baino bestelako politika komertziala jardun. Emaitza perspektibaz ikusita agerikoa da barregarri geratu zirela, dirurik gabe apustuan dabilen arlote moduan.\n100 urte bete dituenean hil zaigu edo hil digute. 90 urte osasuntsu eta 10 besterik ez ditu behar izan burua galdu eta ondoratzeko. Ia ahaztuta, inork jaramonik egin gabe. Goian bego.


Bernaola 2021 - ALFONSO GÓMEZ eu - kulturaraba - web.araba.eus\nBernaola 2021 - ALFONSO GÓMEZ eu - kulturaraba\nBernaola 2021 - ALFONSO GÓMEZ eu\nnull Bernaola 2021 - ALFONSO GÓMEZ eu\nAlfonso Gómez belaunaldi jakin bateko interpretatzailea da, eta bere errepertorioa ez da etapa jakin batera mugatzen, baizik eta barrokotik hasi eta musika garaikideraino dauden estilo zabalak hartzen saiatzen da. Gasteizen jaio zen 1978an, eta bost urte zituela pianoa jotzen hasi zen. Gasteizko "Jesus Guridi" kontserbatorioan ikasi zuen, Albert Nietorekin. Bertan graduatu zen, eta goi-mailako Ohorezko Saria lortu zuen. Ondoren, perfekzionatu egin zen Aquiles delle Vigne-rekin –Claudio Arrauren ikaslea– Rotterdamgo kontserbatorioan (Holanda) eta Tibor Szász-ekin Freiburg-eko "Musikhochschule"n (Alemania). Aldi berean, Vitali Margulis, Jaques Rouvier, Éric Haedsieck, Jan Wijn, Galina Egiazarova, James Avery, Gilead Mishory (pianoa) eta Rainer Kussmaul, Jörg Widmann, Jean-Jacques Kantorow, Juanjo Mena eta Donald Weilerstein (ganbera-musika) irakasleekin jasotako eskolak erabakigarriak izan dira prestakuntza musikal eta artistikoan.


Tomás de Anchorena - Wikipedia, entziklopedia askea.\nBuenos Aires, 1783ko azaroaren 29a\nBuenos Aires, 1847ko apirilaren 29a (63 urte)\nReal, Major and Pontifical Saint Francis Xavier University of Chuquisaca (en)\nTomás Manuel de Anchorena (Buenos Aires, 1783ko azaroaren 29a - 1847ko apirilaren 29a ) Argentinako politikari eta abokatua izan zen, Beste 32 diputaturekin batera Argentinako independentzia aldarrikapenaren akta sinatzeagatik ezaguna da.\nAnchorena Buenos Airesen jaio zen eta San Carlos Errege Ikastetxean ikasi zuen, ondoren Legeetan Doktore graduatu zen Charcasko Unibertsitateko tituluarekin 1807an, Peru Garaian.\n1847an hil zen, eta gaur egun bere gorpuzkiak La Rekoleta hilerrian daude, familiaren mausoleoan. Clara García de Zúñiga andrearekin ezkonduta zegoen, Erregeordetzako familia aberatsenetako batekoa (Victorio García de Zúñiga Warnes lurjabearen eta Maria del Carmen García de Zúñiga lehengusinaren alaba).\nHamabost seme-alaba izan zituzten, horien artean Tomás Severino de Anchorena nabarmentzen delarik.\nJatorri genealogikoa[aldatu | aldatu iturburu kodea]\nAnchorenatarren familia Nafarroako Baztan haranetik zetorren, eta han nabarmendu zen Antso Abarka erregearen defentsan, frantsesen aurkako gerra zela-eta arrisku larrian baitzegoen. Domingo de Anchorena Juana Zanduetarekin ezkonduta zegoen, eta 1739an Barroetako oinetxean zeuden, zeinaren kanpoko fatxadan Antsok emandako armarria zegoen, jabeen inskripzioekin.\nOpen Library: OL7216991A


Translate Urdu to Basque | Multilang.space\ntranslate Urdu to Basque, Urdu to Basque translations, Urdu to Basque Google Translate ,\nہیلو آپ کیسے ہیں Kaixo zer moduz zaude\nکیا کوئی ہے Ba al dago edonork?\nمیں تم سے بہت پیار کرتا ہوں Benetan maite zaitut\nیہ ہیمبرگر کی قیمت کتنی ہے؟ Zenbat balio du hanburgesa?\nکیا آپ مجھے ٹیکسی فون کر سکتے ہیں؟ Ezin al duzu deitu taxi bat?\nمیں معافی چاہتا ہوں Barkatu\nمعاف کیجئے گا Barkatu\nمیں دلچسپی رکھتا ہوں Interesatzen zait\nمیری پرواز میں تاخیر ہوئی تھی Hegaldia atzeratua izan da\nمیں یہاں کاروبار کے لئے ہوں Hemen nago negoziorako\nہیلو! میرا نام ہے Kaixo nire izena da\nمجھے افسوس ہے، لیکن میں شادی شدہ ہوں Sentitzen dut, baina ezkonduta nago\nمیں آپ سے پوچھنا چاہوں گا Eska iezadazu\nکیا آپ مجھے ہوائی اڈے لے سکتے ہیں؟ Ezin al duzu aireportura eraman?\nکیا وقت ہے، براہ مہربانی؟ Zer ordu da oraintxe bertan, mesedez?\nقریبی پولیس سٹیشن کہاں ہے؟ Non dago polizia hurbilena?\nکیا میں آپ کے فون چارجر برائے قرض لے سکتا ہوں؟ Telefonoaren kargagailua al dezaket mesedez?\nکیا آپ میری مدد کر سکتے ہیں؟ Ezin al duzu lagundu?\nمجھے ایک پینے کا حکم دیں، براہ کرم؟ Esadazu edari bat, mesedez?\nاس کی کیا قیمت ہے؟ Zenbat balio du?\nمیں گندگی کے لئے الرجی ہوں Glutenik alergia naiz\nایک ڈاکٹر کو بلاؤ Deitu medikuari\nکیا ڈاکٹر ہے Ba al dago mediku bat?\nکیا مجھے کال کر سکتا ہے؟ Ezin dut deirik egin?\nبراہ کرم مجھے اپنا باس بلایا. Deitu iezaiozu zure nagusiari mesedez.\nیہ جگہ بہت اچھا ہے Leku hau oso atsegina da\nبراہ مہربانی مجھے ہوٹل پر لے لو Hartu niri hotelera mesedez\nمیرا کمرہ نمبر کیا ہے؟ Zein da nire gela-zenbakia?


Auzitegi-ikuskaritza | Nextel S.A.\nHome / Zerbitzuak / IT Aholkularitza / Ebidentzia Elektronikoak / Auzitegi-ikuskaritza\nNegozioetan informazio digitalaren antzematea eta azterketaren garrantzia dela eta, ezinbestekoak dira ebidentzia informatikoak delitu informatikoei aurre egiteko.\nArlo honetan aditu gisa, gure ezagutza eta laguntza eskatzen duten abokatuen bulegoekin elkarlan zuzenean aritzen gara, froga informatiko fidagarrien bidez, jasandako erasoak erakustea behar duten enpresa pribatuei defendatzea ahalbidetzen dieten ebidentzia elektronikoak aztertzen.\nGure aholkulariek izaera zibil edo penaleko arrasto informatikoak aztertzen dituzte, frogak biltzea ebaluatzea eta metatzea ahalbidetzen dieten bilaketa garatuz, ikuskaritzako arau, prozedura eta teknikak erabiliz, delitu informatikoak ikertzeko.\nIkuskariek aurkeztutako txostenean agertuko dira, epaiketa egotekotan, auzitegira eraman ahal izango diren froga aipagarri eta onargarriak. Hauek dira auzitegi-azterketarako jasotzen diren zenbait datu:\nEnpresako aktiboak suntsitzeko ezabatutako datuak berreskuratzea.\nZerbitzarietako jarduerak arakatzea.\nDelitu ekonomikoak (phishing).\nInformazioa iragaztea kanpora.\nEkipo informatikoen erabilera okerra.\nSoftware maltzurra antzematea.\nZentzu honetan, Nextel S.A.-k zerbitzu hauek ere eskaintzen ditu:\nAdituen txostena kaltetutako sistemen gainean.\nElkarlana abokatuen bulegoekin.\nAraudi legalari buruzko aholkularitza enpresei.\nEbidentzia elektronikoei buruzko prestakuntza.\nPrebentzio neurriak zehaztea delitu informatikoen aurrean.\nEkintza planak delituen aurrean.\nEbidentzia elektronikoen kudeaketa plataformak.


Garat Hiriarte, Joseph Dominique\nJoseph Dominique Garat 1749an jaio zen Baionan, eta 1833an hil zen Basusarrin. Politikari lapurtar honek zuzenbide-ikasketak egin zituen Bordelen, bertara ezkondu eta abokatu ospetsua izan zen. Bordeleko parlamentari hautatu zutenean Parisera joan eta jarduera juridikoez gain, lan literario eta filosofikoetan hasi zen. Parisen bizi bazen ere, Lapurdiko interesen defendatzaile sutsu izan zen eta euskal Foruak defendatu zituen.\n1789an Frantziako erregeak Estatu Orokorrak deitu zituenean Lapurdiko hirugarren estatuko ordezkari hautatu zuten, bere anaia Dominique Garat-ekin batera. Frantziako Estatu Orokorrak 1614az geroztik ez ziren deitu. Estatu Orokor haiek Batzar konstituziogile bihurtu zirenean, Iraultza frantsesa piztuta, Lapurdiko erakundeen alde borrokatu zuen.\nLuis XVI.a hiltzera kondenatu zutenean, Joseph Dominique aurka azaldu zen. Danton-en lekua hartu zuen justizi ministerioan (1792), eta bera izan zen erregeari heriotza-zigorraren berri eman ziona. Epaia murrizten saiatu zen, baina ez zuen lortu eta ministerioa utzi egin zuen. Hurrengo urtean barne-arazoetarako ministro izan zen. Erregea hil zutenean (1793) Joseph Dominique-ek dimititu egin zuen; jakobinoek salatu eta atxilotu egin zuten. Robespierrekin zuen adiskidetasunari esker aske utzi zuten. 1794 - 1795 urteetan Frantziako Herri Irakaskuntzarako batzorde nagusiko kide egin zuten eta 1798an Napolira bidali zuten enbaxadore. Urte berean Zaharren Kontseiluko lehendakari aukeratu zuten eta konstituzio berriaren idazketan esku hartu zuen.\nNapoleonek agintea hartu zuenean, senatari egin zuten, eta Holandan misio bat burutu behar izan zuen. Geroago Napoleonengandik aldendu eta Uztaritzeko bere etxera erretiratu zen. Josep Garat-ek Euskal Herriko federazioa sortzea proposatu zion behin eta berriro. "Fenizia Berria" izeneko euskal federazioak sei probintzia historikoak osatuko lukete, baina, beti ere Napoleonen Inperioaren barruan; garai hartan, Napoleonen babespean zeuden Rhin edo Helvetiako Konfederazioak bezalaxe. Asmo horren erakusgarri idatzi zuen "Recherches sur le Peuple Primitif de l´Espagne, sur les révolutions de cette Peninsule, sur les Basques Espagnols et Francais (1811).\nNapoleonen kontrako botoa eman zuen arren, Luis XVIII.ak senatutik kanpo utzi zuen (1814). Politika-mundutik erretiratu eta Basusarrira joan zen.


06.01.2018 - 17.03.2018\n1. Sa 06.01.2018 12:00 - 12:50\n2. Sa 20.01.2018 12:00 - 12:50\n3. Sa 27.01.2018 12:00 - 12:50\n4. Sa 03.02.2018 12:00 - 12:50\n5. Sa 10.02.2018 12:00 - 12:50\n6. Sa 17.02.2018 12:00 - 12:50\n7. Sa 24.02.2018 12:00 - 12:50\n8. Sa 03.03.2018 12:00 - 12:50\n9. Sa 10.03.2018 12:00 - 12:50\n10. Sa 17.03.2018 12:00 - 12:50\nDatum 06.01.2018 - 17.03.2018